Tuesday 2nd July, 2013 – The National Assembly of Seychelles\nHome » Verbatim » Verbatim - Second Term 2013 » Tuesday 2nd July, 2013\nBonzour tou bann Manm Lasanble Nasyonal. Bonzour Minis ek son delegasyon, bonzour tou bann ki pe ekout mwan dan lakour.\nOzordi avek nou i annan Minis pour Lanvironnman ek Lenerzi, Profeser Rolph Payet ki pe vin reponn plizyer kestyon konsernan son Minister. Avan mon envit premye oter kestyon pour demann son kestyon, mon ti oule senpleman enform Lasanble ki ozordi nou pou adjourn apre Question Time akoz apremidi i annan bokou Manm ki’n eksprim lentere pou al lanterman enn nou Koleg travay dan le pase e sa se Msye Clepair Pothin, son lanterman apremidi e mon ti ava demann, malerezman Onorab pa la, pou demann li pou pas nou kondoleans avek lafanmiy. Mon pe fer sa o non Lasanble Nasyonal e les sa fanmiy konnen ki nou pe mazin zot dan nou lapriyer. Petet mon ava demann Leader of Government Business pou fer sa o non Lasanble, mon pa vwar Onorab Bristol la.\nBon nou a komans avek nou bann kestyon. Kestyon 83, Onorab Mirena Souris.\nMersi Mr Speaker, bonzour Mr Speaker, bonzour Minis ek ou delegasyon e tou Manm Koleg e tou dimoun ki alekout. Mr Speaker, an vi ki deplizanpli later pou re-konstrir pwi perdi, pe napa, eski Minis pou Lanvironnman e Lenerzi i kapab enform sa Lasanble ki plan son Minister pou kontinnyen sa proze central sewage system dan distrik Beau Vallon? Mersi Mr Speaker.\nMersi Mr Speaker. Bonzour Mr Speaker, tou bann Manm Onorab e bonzour tou bann ki alekout. Mersi pou ou kestyon Onorab Souris.\nPUC ti depans li apepre 14 milyon Dolar an 2003 pou li konstrir en nouvo sistenm sewage pou kouver rezyon Nor Mahe. Dan sa proze 324 koneksyon lakaz ti ganny enkli pou bann lakaz kapab konekte avek sa sistenm desarz. Malerezman ziska ozordi zis 126 ki’n ganny konekte avek sa sistenm pou plizyer rezon.\nI bon note ki bann letablisman touristik dan rezyon Nor tel koman lotel Fisherman’s Cove, Berjaya Beau Vallon Bay, Coral Strand, Coco D’or, Beau Vallon Bungalows, bann restoran parey La Perle Noire, Boat House ek restoran Al Mare, in fini ganny konekte avek sa sistenm sewage. Bann nouvo lotel osi parey lotel Bel Ombre, lotel Savoy pou osi ganny konekte avek sa sistenm.\nPandan sa dernyen lannen PUC in osi agrandi sa sistenm e upgrade li pou kouver bann lezot landrwa swivan. En lot parti dan leo Beau Belle, en parti dan leo Beau Vallon, par anba stasyon petrol, dan plato Beau Vallon, dan rezyon Dessiva complex e osi par deryer lekol segonder Beau Vallon e bann flat Cashouguy. PUC i annan plan dan prosen lavenir pou agrandi ankor sa sistenm desarz pou kouver lezot parti dan Beau Vallon. Sa bann landrwa i konm swivan; bann lezot parti Beau Belle, dan Paskal Vilaz e osi Nouvelle Vallee e sa i pou depan byensir lo finansman ki pankor ganny idantifye.\nFinansman pou sa bann pti proze ki mon’n mansyonnen par lao, pou sorti dan loan ki PUC in fek gannyen avek EIB e sa bann travay pou ganny antrepann ver milye 2014 e 2015. Mersi Mr Speaker.\nOkenn siplemanter Onorab Souris?\nMersi Mr Speaker. Mr Speaker, eski Minis i kapab dir nou si in nobou konvenk sa 198 lakaz ki pa ankor ganny konekte. E si son Minister i anvizaze fer en survey pou vwar konbyen nouvo lakaz ki ti anvizaze fer koneksyon. E si osi i annan okenn letid ki’n fer pou vwar nivo kontaminasyon delo an vi ki rezilta napa later pou rekonstri pwi perdi. E ki garanti bann zabiatan Beau Vallon ki sa central sewage system pou antrepann an 2014. Mersi Mr Speaker.\nMr Speaker i annan 4 kestyon dan sa kestyon. Premye kestyon, nou konnen lekel tou sa bann lakaz. Parey mon’n dir oparavan, i anann plizyer rezon akoz sa bann lakaz pa ankor ganny konekte. Enn bann rezon primer se afordabilite akoz i finansman pou fer en sistenm tretman desarz. Letan i ganny finanse, i ganny finans zis son bann main, savedir son main sewer line e bann dimoun prezan zot bezwen peye parey ou fer koneksyon delo, zot bezwen peye pou zot konekte avek sa sistenm e ziska prezan pa tou dimoun ki’n kapab annan sa afordabilite pou zot kapab. So nou bezwen devlop en progranm enplimantasyon avek sa bann dimoun pou fer sir ki zot kapab konekte avek sistenm sewerage.\nLot rezon se of course parey tou proze ki PUC i antrepann se annan access avek bann diferan propriyete pou zot fer pas bann koneksyon e tousala i en travay ki pe ganny fer pou fer sir ki bann dimoun i kapab ganny koneksyon dan rezyon Beau Vallon.\nWi, i annan travay ki ganny fer pou mezir kantite kontaminasyon dan labe Beau Vallon e parey oparavan nou’n fer sorti ki labe Beau Vallon pandan bann letan lapli i ganny kontaminen akoz tou bann desarz, bann drenaz i devid dan labe Beau Vallon. E parey zot konnen napa okenn desarz, tretman sewage ki pe desarz dan labe Beau Vallon ozordi. Tousala pe ganny mete dan sa sistenm sewage kot i ganny trete e la ganny servi pou lezot, ou kapab dir olye desarz li direkteman dan lanmer.\nSi nou ti napa sa sistenm desarz ozordi, tou bann lotel ti pou bezwen annan en desarz ki tonm dan lanmer, so, sa sistenm tretman ki pran sirtou bann lotel i redwir en kantite okenn lenpak ki desarz i pou annan dan labe Beau Vallon. Mersi Mr Spraker.\nHON SHERYL VANGADASMY\nMersi Mr Speaker, bonzour Minis. Eski Minis i kapab dir ek sa Lasanble ki plan son Minister osi pou bann lezot distrik ki sa proze in komanse, parey bann lezot distrik santral avek menm sitiasyon dilenm limitasyon later, pou ki sa bann proze ki’n komanse i osi i a konplete dan sa menm dele letan osi. Mersi Mr Speaker.\nMersi Mr Speaker, parey zot konnen, bann sistenm tretman desarz i vreman ser, i vreman kout bokou. Mon Minister pou fer en lanons lo bann diferan laspe pou lezot distrik pandan lannen e lannen prosenn. Mersi Mr Speaker.\nMersi Mr Speaker. Bonzour Minis ek son delegasyon, bonzour tou Koleg Onorab e bonzour tou bann ki alekout. Mr Speaker eski Minis i kapab dir avek nou, si baze lo leson ki zot in tire pou distrik Beau Vallon, bann defayans ki zot in rankontre. Eski Minis i kapab dir nou si i annan nesesite pou Gouvernman envestir ankor plis an relasyon avek sa proze pou Beau Vallon e pou bann lezot distrik. E si wi, konbyen Gouvernman i anvizaze envestir an plis pou fer sir ki sa proze i vin en sikse total. Mersi Mr Speaker.\nMersi pou ou kestyon. I enportan mon krwar ki letan nou dansifye popilasyon, savedir nou konstri plis lakaz, nou konstri plis bann vilaz, bann lavil, pou nou avoid ki nou annan bann sistiasyon epidemik, bann sistiasyon lasante e bann lezot sitiasyon ki pou annan lefe advers lo bann popilasyon konsantre, ki bann proper system tretman desarz i ganny fer. E bann rezyon konsantrasyon parey ou’n vwar dan Sesel se Beau Vallon, rezyon Nor, rezyon Santral e rezyon Sid Les, savedir Point Larue, Anse Aux Pins, Au Cap, Anse Royale.\nE parey ti’n ganny anonse dan en dernyen sesyon isi kot Lasanble, kot nou ti prezante lo dezas ki ti arive Anse Aux Pins, Au Cap ek Point Larue i annan en proze ki apepre 20 milyon Dolar ki’n ganny soumet avek OFID e sa tim ekspert pe vin Sesel pou zot fer travay inisyal pou planifye sa sistenm sewage pou sa 3 distrik. So, pou le moman sa ki mon kapab dir se letan popilasyon i grandi, letan nou devlop bann nouvo vilaz i enportan ki nou osi planifye pou bann sistenm sewage. I pli difisil dan bann landrwa teren ki konplike parey dan Beau Vallon, dan bann diferan sa. I pli fasil parey bann landrwa parey Perseverance, Roche Ciman ki parey ou konnen, zot konnen i annan dezan sistenm tretman sewage pou sa bann distrik ki dan bann zone reklamasyon.\nLo bann kestyon konstrent wi, akoz i en nouvo fason pou deal avek bann desarz. Parey ou konnen, ozordi en dimoun letan i fer son desarz dan lakour, i zet li dan en pwi perdi i pa pey nanryen. I pey zis pou sa lenvestisman ki in fer dan sa pwi perdi. Me letan ou met en sistenm desarz, sa dimoun i bezwen peye toulemwan parey i pey elektrisite, parey i pey delo pou sa tretman desarz akoz tretman desarz i annan son kou envestisman dan tiyo, dan son kou laponp pou ponp sa desarz e osi son kou tretman pou tret sa desarz e sa i vin ek en kou ki bezwen ganny pase avek konsomater. Mersi Mr Speaker.\nKestyon 84, Onorab Jacqueline.\nMersi Mr Speaker. Bonzour Minis ek ou delegasyon, bonzour tou dimoun alekout. Eski Minis i kapab enform sa Lasanble ki plan son Minister i annan pou enn fwa pour tou koup tou bann gro pye dibwa ki pous tre pre avek semen dan bann distrik, espesyalman sa ki tre menasan an ka dezas natirel. Mersi Mr Speaker.\nMersi Mr Speaker, mersi Onorab Jacqueline. Avan mon komanse, mon ti a kontan, mon ti a voudre fer resorti ankor enn fwa, ki responsabilite pou koup pye dibwa danzere i tonm lo sa propriyeter later kot sa pye dibwa i ete. Si i propriyeter prive, se sa dimoun ki sa propriyete pou li, ki responsab pou retir sa danze. Si i lo later Gouvernman, i sa Minister ki responsab pou sa propriyete ki koup sa pye dibwa.\nKot i annan bann pye dibwa ki annan valer komersyal lo later Gouvernman, mon Minister i travay avek sa Minister responsab pou fer le neseser pou vann sa dibwa avek bann marsan ki koup sa pye dibwa e la i kapab rekoup enpe sa kou pou li manage sa pye dibwa ki danzere.\nDan lezot ka, pye dibwa ki napa valer komersyal, ki konsern nou, nou donn lenstriksyon pou sa ki responsab pou fer koup sa pye dibwa. Sa Minister i fer li lo en baz toulezour kot nou Minister. Si i lo later ki mon Minister i responsab, nou fer le neseser pou koup sa pye dibwa. I annan osi PUC ki trim bann pye dibwa ki lo bann poto elektrik e osi bann distrik i ganny larzan anba bann pti proze pou kot bann landrwa ki annan pye dibwa danzere.\nApre sa dezas ki ti arive lafen Zanvye 2013, Gouvernman ti komans en legzersis pou li idantifye e koup bann pye dibwa danzere. An sa ki konsern idantifikasyon bann pye dibwa danzere, lo bor semen, an zeneral sa legzersis in deza ganny fer depi Sans Souci, Morne Blanc ziska Port Glaud. Nou’n osi kouver Le Niole, St Louis, Beau Vallon ziska Glacis dan Nor e Montagne Posee dan Les Mahe.\nAn tou i annan anviron mil pye dibwa ki’n ganny idantifye dan sa bann landrwa ki mon’n mansyonnen. E sa i zis bann ki lo main road. Bann lespes i varye e zot enkli albizya, santol, sed e lezot lespes ankor. Sa travay ti’n ganny fer par mon Minister ansanm avek SLTA dan proze Task Force pou dezas. Finans pou koup sa bann pye dibwa, i ankor pe ganny idantifye akoz depi 2008 mon Minister i nepli annan en bidze ki dedye pou koup pye dibwa. Mersi Mr Speaker.\nMersi Mr Speaker. Eski Minis i kapab dir ek sa Lasanble, ki bann resours ki son Minister pe anvizaze met disponib dan distrik pou amelyor sa ki deza annan, an ka evantyalite en dezas. Mersi.\nMersi Mr Speaker. Dan en dernyen entervansyon nou ti fer lo dezas, nou ti fer resorti poudir sak distrik i annan li en contingency plan o nivo distrik. Mon Minister pe deza travay, in komans travay ek bann distrik enn par enn, pou revwar sa Disaster Contingency Plan e idantifye ladan ki training bann dimoun i bezwen, ki resours bann dimoun i bezwen, koumsa nou kapab fer bann provizyon adekwat pou nou kapab enplimant sa Contingency Plan. Mersi Mr Speaker.\nMersi Mr Speaker. Mon kestyon pou Minis, i annan serten distrik ki pa’n ganny idantifye dan sa legzersis. Eski zot pe ganny konsidere oubyen zot pe ganny kit deor? Mersi.\nMersi bokou Mr Speaker. I toultan nou swe pou nou kouver tou distrik. I ti dan plan Task Force pou idantifye bann distrik ki’n montre plis risk pandan sa bann letan ki’n pase. E definitivman letan nou fini sa legzersis, e nou’n idantifye finansman pou adres sa bann problenm dan sa bann distrik, then i pou permet nou pou nou kapab bouz lo lezot distrik. Mersi Mr Speaker.\nMersi Mr Speaker. Mr Speaker, mon ti a kontan demann Minis, an vi ki depi Roche Caiman ziska lo highway finisyon Airport i annan en kantite pye sed ki koz en kantite danze e an vi ki Minis in mansyonn bidze koman kontrent ki son Minister i fer fas avek, Minis eski i pa ti a pli ekonomik ki nou fer sa travay lo en baz regilye olye ki nou vwar ki letan i annan gro divan nou al kot bann kontrakter nou fer zot vin koup sa louvraz lo en baz irzan ki a mon avi, i kout bokou pli ser. Si ou Minister i annan en plan kontinnyel pou tir sa bann pye sed danzere ki olye esper letan dezas. Mersi.\nMersi bokou Mr Speaker. Parey toultan mon’n dir, lanvironnman i parey en lanvironnman dinamik. Savedir keksoz pe bouze toultan. E si Gouvernman i provide nou avek sa bidze pou nou kapab fer maintenance lo tou bann diferan laspe, zot kapab imazinen konbyen i kapab kout sa pei. I pa toultan fasil pou nou fer sir ki tou bann pye dibwa i ganny koupe, i ganny garde byen letan ou pran kont tou lezot keksoz ki Gouvernman i bezwen antretenir dan pei. Sa mon premye pwen.\nMon dezyenm pwen lo sa size se, depi Zanvye nou’n antreprann en proze pou nou kapab redwir oter tou bann pye sed ki annan lo highway. Mon krwar zot in vwar bann kontrakter pe fer travay. Nou’n malerezman bezwen tir kontrakter pou anvoy zot lezot landrwa kot i annan lezot pli gro pye dibwa. E sa travay pou kontinnyen ganny fer sa lannen. Selman parey mon’n dir, i pa toultan fasil pou fer sir ki sa bann pye dibwa i reste en oter rezonnab akoz pye dibwa i pous vreman vit e resours ki nou annan i pa permet nou pou nou kapab gard li parey nou ti a kontan e nou ti a kontan vwar. Mersi Mr Speaker.\nKestyon 85, Onorab Jacqueline.\nMersi Mr Speaker. Ki mezir son Minister pe pran pou asire ki bann konpannyen telefonn i pran zot responsabilite pou ki difil telefonn ki pas lo poto PUC pa koz en nwizans e menas pou piblik e transpor. Mersi Mr Speaker.\nMersi Mr Speaker, mersi Onorab Jacqueline. Mr Speaker, an se moman, PUC i annan lakor partenarya avek tou lakonpannyen ki servi poto elektrik dan pei. Sa lagreman i klerman endike ki avan okenn travay i ganny antreprann lo poto, sa bann lakonpannyen i devret konsilte PUC pou fer sir ki tou mezir neseser i ganny pran. Sa i enkli bann mezir pou asire ki dimoun pa ganny afekte dan en fason ou en lot.\nAn plis ki sa, sa bann lakonpannyen i ganny demande pou soumet detay zot travay, ki swa zot pe anvizaze antreprann, enkli zot progranm travay avek PUC avan zot komans okenn travay lo poto. Mr Speaker, sa i neseser pou PUC kapab monitor progre zot travay e osi anpese pou ariv sa bann problenm ki Onorab in fer sorti.\nAn plis ki sa, de ki bann lalinny kab e lezot materyo lo poto i komans deteryore, PUC i demann sa lakonpannyen pou repar son bann lekipman o pli vit posib. Fodre note ki responsabilite sa bann lakonpannyen pou mentenir zot bann difil lo poto. E depi lannen pase, mon’n enstri PUC pou fer sir ki bann lakonpannyen ki pa swiv bann regilasyon an sa ki konsern servi poto, ki zot ganny fine ouswa zot ganny kosyonnen. Akoz parey Onorab in dir, i annan bokou bann ka atraver pei kot sa bann keksoz pa pe ganny fer byen. Mersi Mr Speaker.\nMersi Mr Speaker. Eski Minis pe anvizaze fer en survey pou vwar e konstat bann menas ki sa bann kab i kapab koze pou transpor e piblik an zeneral. E eski Minis osi pe anvizaz en monitoring kontinnyel pou vwar si sa bann konpannyen i vreman retir sa bann kab e kote zot dispoz letan zot tire. Mersi Mr Speaker.\nMersi bokou Mr Speaker. Sa travay i ganny fer toulezour, touletan. Ki mon’n konstate se dan bann pti semen ouswa dan bann landrwa kot PUC pa al souvan, i annan sa bann ka ki arive e la toultan nou demann bann manm piblik e lezot dimoun ankor pou les PUC konnen e PUC aprezan i kapab reakte e fer sir ki sa bann lakonpannyen i kapab met sa bann difil annord.\nI pa toultan fasil, mon konnen i annan problenm. Me selman mon ti a kontan ki nou tou nou fer sa zefor pou nou ed PUC fer sa travay dan en fason pli profesyonnel ki pe ganny fer ozordi. Mersi Mr Speaker.\nMersi Mr Speaker. Mr Speaker, an relasyon avek larepons ki Minis in donnen, mon ti a kontan demann li, ki mechanism oubyen Polisi son Minister an relasyon avek letan kot sa bann konpannyen pa move ase vit pou retir sa bann kab kot parfwa nou vwar swa i tonm lo semen oubyen i vin en polisyon dan serten landrwa oubyen i koz danze pou bann drayver. Ki bann penalti i kapab annan an relasyon avek sa pou sa bann konpannyen ki pa fer sa oubyen si son Minister i annan plan entrodwi bann penalti kan bann konpannyen pa konform avek regilasyon ki annan an plas. Mersi.\nMersi Mr Speaker. Parey mon’n mansyonnen dan mon repons kestyon, bann lakonpannyen i ganny fine si zot pa swiv bann regilasyon ek bann kondisyon ki PUC i met lo son bann lalinny. E parey mon’n osi fer mansyonnen, i pa toultan pe mars parefetman e mon pou kontinnyen enpoz lo PUC pou fer sir ki sa travay enforcement osi i ganny fer.\nE parey zot konnen, nou annan nouvo striktir ki ganny mete anba Seychelles Energy Commission. I annan osi en rol regilatwar ki bezwen ganny fer, i bezwen ganny ranforsi pou fer sir bann poto elektrik i ganny servi byen e lo standar ki pe ganny ekspekte i ganny servi. Mersi Mr Speaker.\nMersi Mr Speaker. Bonzour tou dimoun. Mr Speaker, mon ti a kontan demann Minis si i annan en standar kler lo oter ki bann difil i devret ete lo poto ek zistans ki bann poto i devret ete avek lezot striktir batiman ki trouve dan nou pei. Mersi.\nMersi bokou Mr Speaker. Sa i en size ki mon ti diskit ek PUC depi lannen pase e mon assume ki zot annan en standar kler akoz mon’n demann sa kestyon mon osi. Zot dir mwan zot annan en standar kler lo kimannyer difil i ganny mete lo poto. Mersi Mr Speaker.\nMersi Mr Speaker. Mr Speaker, Minis in koz lo bann fines, eski Minis alors i kapab donn nou en lendikasyon kler lo bann lenstans kot bann lakonpannyen in ganny fine dizon pandan sa dernyen 2an e konbyen zot in ganny fine? Mersi Mr Speaker.\nMersi Mr Speaker. Mon napa sa lenformasyon avek mwan ozordi.\nOk. Kestyon 86, Onorab Wilby Lucas.\nMersi Mr Speaker. Mon kestyon pou Minis i lir koumsa. An vi demann dan tou distrik pou enkorpor plis feeder road anba sa progranm netwayaz, eski Minis i kapab enform sa Lasanble si son Minister i annan plan pou ogmant kontrakter netwayaz dan bann distrik. Mersi.\nMersi bokou Mr Speaker, mersi bokou Onorab Lucas. Mon Minister pou selman kapab kontinnyen ogmant lakantite kontrakter kot nou vwar i annan en bezwen tre kler e ler nou annan resours pou siport sa ogmantasyon. I toultan Polisi mon Minister pou fer sir ki tou semen primer i ganny netwaye regilyerman e ki okenn semen piblik pa ganny lese dan en leta sal. Anmenmtan, i enportan ki kominote i osi korpere ansanm pou gard bann pti feeder road kot zot reste, pli prop. Mersi Mr Speaker.\nMersi Mr Speaker. Minis, eski ou Minister in resevwar demann sorti dan bann distrik e si wi, ki ou pe propoze e ki konsiderasyon ou Minister pe pran.\nMersi bokou Mr Speaker. Wi, mon Minister i resevwar avek bann distrik bann request pou netway bann feeder road. Mon Minister i met sa dan nou progranm bidzeter e la i depan lo kantite bidze ki nou ganny ofer par Gouvernman toule lannen. Nou priyorite sertennman se pou maintain netwayaz lo bann semen egzistan, lo bann semen adisyonnel i pou depan lo bidze ki nou gannyen. Parey zot konnen osi, i annan serten kou ki bann kontrakter i demann nou pou ganny revize deplizanplis e sa i pa fer li fasil pou kontinnyen azout semen lo lakantite bidze ki nou gannyen. Mersi Mr Speaker.\nMersi Mr Speaker. Bonzour tou dimoun. Mr Speaker, lefe ki sa progranm netwayaz semen dan distrik i osi en mwayen pou empower bann pti antreprener e sours reveni enportan pou plizyer lakour, eski Minis i kapab enform sa Lasanble si zot annan en Polisi pou asire ki kontra netway sa bann semen i byen ganny partaze e pa konsantre dan lanmen zis serten kontrakter. Mersi Mr Speaker.\nMersi Mr Speaker. Wi, nou annan en Polisi ki mars ansanm avek biro distrik kot bann kontrakter ki baze lo nivo lokal i ganny priyorite avan. Mon anvi fer resorti se si sa kontrakter pa performen, definitivman nou pou dir sa kontrakter mersi bokou e la nou pou rod en lot kontrakter pou fer sa travay. So i enportan ki okenn manm kontrakter zot kapab perform lo sa nivo ki ganny demande pou zot performen akoz alafen dizour se Minister ki ganny blanmen letan semen pa ganny netway byen e pa ganny performen lo sa standar. Mersi Mr Speaker.\nMersi Mr Speaker. Bonzour tou dimoun. Mr Speaker, an vi ki sa konsern larzan ki kontrakter i gannyen pou maintain bann semen i en konsern ki bann kontrakter in met devan lotorite konsernen souvandfwa. Eski Minis pe mazinen ki sa i en top priority pou reviz sa kou ki bann kontrakter i ganny peye an vi ki zot bezwen sustain an kantite depans in terms of fuel, transportasyon and so on e ki zot vwar zot souvan dan bann difikilte finansyer. Mersi.\nMersi bokou Mr Speaker. Parey mon’n mansyonnen, kantite kontrakter nou kapab donnen i baze lo kantite bidze nou kapab donnen. Ogmantasyon pou larzan kontrakter i kapab donnen, i depan ankor lo bidze ki nou gannyen. Sertennman, Minister in met an plas serten striktir pou fasilitet e siport bann pti kontrakter, e sa nou’n vwar an diskisyon avek zot par egzanp eski zot kapab afford en pick up ouswa non? Nou sey rod bann provizyon pou kapab ed zot pou zot kapab parey letan zot anmas salte pou zot kapab depoz sa salte.\nSo i annan diferan travay, sipor ki mon Minister i travay avek bann kontrakter pou fer sir ki zot kapab fer sa travay byen e osi redwir zot kou on site, akoz nou realize vre ki koman en pti kontrakter i pa fasil pou annan tou bann lekipman posib e tou bann sipor posib pou kapab fer sa travay dan en fason ki ou kapab redwir ou kou letan ou pe fer sa travay. Mersi Mr Speaker.\nMersi Mr Spaker. Bonzour Minis, bonzour tou dimoun. Minis lefe ki i annan bokou distrik ki bann semen segonder sirtou, napa beton lo la e menm letan i fer sa bann kontra sa bann semen kot napa beton pa ganny netwaye. Eski Minister pe konsidere pou enkli osi sa bann semen ladan. Mersi.\nMersi bokou Mr Speaker. Mon anvi reponn ou kestyon me selman again mon pou go back to le pwen ki nou pa pou kapab enkli ankor okenn semen si nou napa bidze pou nou kapab enkli okenn semen, menm sa ki enkli sa bann ki lo beton, menm sa bann ki napa beton. Alafen dizour i depan lo bidze ki nou ganny donnen. Mersi Mr Speaker.\nMersi Mr Speaker. En kestyon senp pou Minis. Minis eski zot annan okenn plan alavenir tre pros, pou zot reviz tou bann kontra ki zot in donn bann pti kontrakter pou netway semen dan nou distrik. Mersi Mr Speaker.\nMersi bokou Mr Speaker. Wi, parey zot konnen, avek tou kontra letan nou enplimante i annan serten keksoz ki nou dekouver ki pa pe mars byen, ouswa serten regilasyon ouswa serten kondisyon i annan serten konstrent avek. Alor i dan plan mon Minister pou toultan revwar kontra. Me selman nou ti a kontan revwar li dan en fason transparan ki tou dimoun i ganny sans osi fer zot komanter lo la e nou osi nou ganny sans fer bann konsiltasyon legal ki toultan nou kontinnyen annan en kontra ki asire ki nou ganny en travay de kalite pou sa larzan ki nou pe peye.\nKestyon 87, Onorab Souris.\nMersi Mr Speaker. Eski Minis pou Lenerzi ek Lanvironnman i kapab dir ek sa Lasanble plan son Minister pou netway e deblok lanmar dan distrik. Mersi Mr Speaker.\nMersi pou ou kestyon Onorab Souris. Mr Speaker depi 2009, Minister Lanvironnman ek Lenerzi pe netway e mentenir bann lanmar ek larivyer dan tou distrik lo Mahe, Praslin ek La Digue. I annan plizyer kontrakter ki ganny donnen kontra anba Minister Lanvironnman e Lenerzi pou zot netway sa bann landrwa enn fwa par mwan.\nPandan sa 4 dernyen lannen divizyon ki responsab pou lamenazman bann lanmar ek larivyer, in ogmant osi bann sit ki ganny netwaye regilyerman. Ozordi, i annan 10 larivyer ek lanmar ki pe ganny netwaye dan distrik Beau Vallon e sa pe kout Gouvernman R145 mil par an. Ankor sa lannen, i annan plan pou ogmant landrwa ki pou ganny netwaye dan nouvo kontra ki pou ganny fer pou Beau Vallon e sa pou ariv 14 larivyer dan sa apepre 18 larivyer ek lanmar ki annan dan Beau Vallon.\nSa bann nouvo landrwa swivan; La Batie – Goila River, Anba Banbou, Msye Gill River, Beau Vallon Clinic River e Beau Vallon Bay Marsh channel. Bann landrwa ki pe ganny netwaye anba kontra deza, se Beau Vallon Pizzeria Marsh ek son outlet, Beau Vallon Madanm Betini River, Beau Vallon Le Niole Junction River, Beau Vallon Secondary School River, Pascal Village River – Kot Madanm Hoareau, Nouvelle Vallee River Flats, La Flute River, Canada River, La Batie River upper and lower, Mare Anglaise River. Mersi Mr Speaker.\nYes Onorab. Onorab Souris.\nMersi Mr Speaker. Baze lo larepons Minis, eski Minis i kapab dir ek sa Lasanble plan son Minister pou rezourd inondasyon dan plato Beau Vallon a sak fwa ki lapli i tonbe malgre ki sa ki sa lanmar obor pe ganny netwaye e sirtou otour bann popriyete landrwa rezidansyel obor lotel Savoy ki en gro problenm. Mersi Mr Speaker.\nMersi bokou Mr Speaker. Minister in fini prezant en plan avek distrik kimannyer pou rezourd problenm linondasyon e drenaz dan plato Beau Vallon espesyalman ki konsern sa nouvo lotel Savoy. Mon pe reflesir la si sa prezantasyon ti ganny fer dan dernyen meeting piblik ki nou ti fer pou Golden Mahe Project. Mon krwar sa prezantasyon ti ganny fer, si i pa ti ganny fer, mon a demann Onorab avek ou permisyon Mr Speaker, pou pran kontak avek mon Minister ki nou ava organiz en meeting piblik pou tou bann dimoun dan sa rezidans pou zot ganny en prezantasyon lo sa plan drenaz dan sa landrwa. Mersi Mr Speaker.\nMersi Mr Speaker. Bonzour Minis ek son delegasyon. Bonzour tou dimoun ki alekout. Eski Minis pou Lanvironnman ek Lenerzi i kapab dir ek sa Lasanble kan ki son Minister pe konsider komans travay e kan i pou konplet travay lo bann lanmar dan distrik Anse Aux Pins. E si zot pe konsider agrandi bann debousman ki sa lanmar pou al dan delo sale ki en konsern pou zabitan Anse Aux Pins depi dezas Zanvye 2013. Mersi Mr Speaker.\nBon mon krwar kestyon i, Minis pou bezwen reponn 25 kestyon lo sak distrik. Mon pa pou les sa – mon pa konnen si Minis i annan sa bann lenformasyon avek li me nou pe al ouver en laport la si mon les sa kestyon pase kot tou Manm pou komans koz lo lanmar dan son distrik. Minis mon krwar ou kapab fer zot ganny sa lenformasyon an ekrir laprosenn fwa. So, nou a pran en lot supplementary. Onorab Samson.\nMersi Mr Speaker. En kestyon zeneral lo lanmar pou Minis. Se lekel ki responsab pou sign-off lo konplisyon netwayaz bann lanmar dan bann distrik lo Mahe dan Sesel. Mersi.\nMersi bokou Mr Speaker. Mon krwar mon ti’n deza reponn sa kestyon dan en lot fason. Se distrik, akoz parey nou travay ansanm avek distrik pou sign-off bann netwayaz semen, bann drenaz, bann larivyer ek bann lanmar, i osi tonm anba responsabilite Minister Lanvrironnman ki ansanm avek distrik, ek DA ouswa son zofisye pou sign-off pou fer sir ki tou dimoun i satisfe avek sa travay ki’n ganny fer. Mersi Mr Speaker.\nMr Speaker mersi. Mon pou senpleman demann Minis si son Minister i annan en progranm nasyonal ki tous tou distrik lo sa size ki kestyon pe demande. Mersi.\nMersi Mr Speaker. Ankor enn fwa, dan mon dernyen prezantasyon lo prezantasyon lo dezas, mon ti fer resorti konbyen i pou koute o nivo nasyonal pou nou fer bann netwayaz lanmar avek larivyer e mon ti dir poudir sa larzan pou ganny mete dan next bidze e mon ti demann Lasanble pou siporte ki sa larzan i ganny retenir dan bidze pou Minister kapab fer son travay lo nivo nasyonal. Mesi Mr Speaker.\nMersi Mr Speaker. Mr Speaker, eski Minis i kapab dir avek sa Lasanble si zot santi, si son Minister i santi ki i annan ase resours imen e finansyel pou garanti nou ki zot annan en sistenm monitoring efektiv an plas pou fer sir ki lepep Seselwa i ganny value for money an relasyon avek sa size deblok lanmar. Mersi Mr Speaker.\nMersi bokou Mr Speaker. I pa toultan fasil pou nou annan lizye partou e parey ou’n fer sorti, nou annan nou konstren imen. Mon Minister sa lannen pe propoz avek Gouvernman pou nou ogmant nou kapasite atraver bann diferan sitiasyon ki’n pase, bann diferan responsabilite ki nou’n gannyen pou nou kapab fer sa travay dan en fason pli byen. Me nou osi bezwen realize ki monitoring i pa zis rol Gouvernman, i rol sakenn de nou e toultan mon’n dir dan lanvironnman nou tou nou lizye lanvironnman e nou tou nou annan en rol pou nou zwe pou asire ki nou Minister Lanvironnman nou kapab fer sa travay dan en fason pli efikas e pli efektiv.\nE parey mon’n mansyonnen avan, se sanmenm sa nou travay etrwat avek distrik pou fer sir ki sa i arive e mon demann bann Onorab ki zot vwar si i annan serten zot distrik ki pa pe fer sa travay ki zot zwenn avek mon Minister e ki nou asire ki nou kapab fer sa travay pli byen e pli efikas. E mon krwar sa i pli bon fason pou nou travay dan en fason toulezour, toule semenn e toule mwan. Mersi Mr Speaker.\nKestyon 88 Onorab Samson.\nMersi Mr Speaker. Eski Minis ki responsab pou Lenerzi i kapab enform nou Lasanble, ki PUC pe anvizaze fer pou rezourd sa problenm iregilyarite dan lakantite kouran ki sirkil lo bann sistenm distribisyon dan rezyon Les ek Sid Mahe? Mersi.\nMersi Onorab Samson pou ou kestyon. Mr Speaker PUC i distribye elektrisite dan rezyon Sid Mahe atraver en lalinny 33 mil volt sorti Victoria an pasan par Sans Soucis ziska Anse Boileau. Ler I ariv Anse Boileau, distribisyon i desann sorti 33 mil volt pou li vin 11 mil volt e sa i ganny distribye dan rezyon Sid Mahe. Mon kapab dir an se moman, ki sa lalinny 33 mil volt in vin fully loaded ant 7er ek 8er diswar e sepandan sa letan la ki konsomater dan rezyon Sid Mahe i eksperyans en rediskyon dan sa kalite kouran ki ganny distribye dan sa bann rezyon. I osi parfwa annan bann lenteripsyon dan distribisyon kouran e sa i arive akoz serten lekipman i fail ouswa i annan lezot lakoz ki pa dan kontrol PUC parey zekler, salte dan ler, brans dibwa ki tonm lo difisil, aksidan ek poto elektrik.\nPou kapab adres sa bann problenm ki mon’n mansyonnen, PUC pe anvizaze etablir en nouvo lalinny ki pou pas lot kote zil savedir en lot laliny 33 mil volt, ki pou fourni kouran tou dilon Providence ziska Sid Mahe. E sa Mr Speaker pou zwenn avek sa lalinny 33 mil volt ki’n ariv Anse Boileau ki egziste deza. Sa proze in deza in komanse e premye faz se pou enstal kab sorti Providence ziska Airport. Lezot faz proze ki ekspekte ganny enplimante dan sa bann lannen ki pe vini baze lo finansman e bann letid fezabilite ki pe ganny fer la par labank BADEA.\nBann zabitan Sid Mahe pou kapab vwar lamelyorasyon dan kalite servis ki zot pe gannyen ler sa proze i gradyelman progrese. Mersi Mr Speaker.\nMersi Mr Speaker. Mr Speaker mon ti a kontan demann Minis ki konsey i annan pou donn bann konsomater an-atandan ki sa proze i ganny konplete. Mersi.\nMersi bokou Mr Speaker. Mon konnen ki bokou dimoun letan zot ariv dan lakour zot met tou keksoz on par egzanp nou pe drese, nou pe kwi manze, nou pe met washing machine e tou sa bann lekipman i servi bokou kouran. Mon ti a sizere ki nou esey redwir pandan sa peryod ki mon’n koze la ant 7er e 8er diswar, kantite presyon ki i annan lo sistenm elektisite pandan sa peryod.\nI annan osi bann lezot aktivite ki pe ganny fer par egzanp welding ki servi bokou kouran, bann lezot air conditioning tousala i pran bokou, i met bokou presyon lo lalinny. So, si zot kapab distribye enpe zot bann aktivite sa i pou ede pou PUC kapab gard sa kalite kouran dan en fason pli stab posib. Mersi Mr Speaker.\nMersi Mr Speaker. Mr Speaker, an vi ki rezyon Les ki kouver mon distrik Point Larue i enn parmi sa bann rezyon kot nou eksperyans sa problenm, eski Minis i kapab dir nou depi kan ki PUC i okouran sa problenm i egziste?\nE an vi ki mon distrik spesifikman Point Larue pandan bann dernyen lannen, nou’n eksperyans en o nivo lensidans bann dife lakaz, eski PUC pe fer okenn letid pou determinen si sa fluctuation dan nivo elektrisite i annan okenn relasyon avek sa bann lensidans. Mersi.\nMersi bokou Mr Speaker. Mon napa dat egzakt kan PUC i aware sa bann problenm me selman PUC i definitivman aware akoz i vwar lo son sistenm ki kantite demann kouran pe ogmante. E parey mon ti anonse lo mwan Mars, poudir pei in ariv li 50 mega watt konsanpsyon kouran savedir i en rikord premye fwa dan nou listwar ki nou ariv 50 mega watt litiliazsyon kouran e sa in met serten konsern lo demann kouran dan Sesel. I montre poudir nou pe annan plis lekipman ki servi elektrisite e osi nou pe servi plis alafwa e osi an mezir nou pei pe devlope plis dimoun pe met air conditioning kot zot e dan lezot landrwa ankor. Wi, apre nou annan plis devlopman lotel e lezot devlopman ankor ki pe arive.\nLot laspe konsernan dife, non, i pa korek. Sak sa bann levennman dife parey ou konnen i annan lenvestigasyon ki ganny fer par Fire Brigade e Fire Brigade i fer sorti son rapor e la si i annan en rezon konsernan eletrik e la i ganny fer sorti dan son rapor. So, i pa korek ditou poudir poudir sa bann lensidans dife ki arive i an relasyon avek problenm lo poto PUC. Mersi Mr Speaker.\nKestyon 89, Onorab Samson.\nMersi Mr Speaker. Kestyon pou demann Minis responsab pou Lenerzi, ki Polisi son Minister kot i konsern perd bann lakour i resevwar ler zot bann lekipman elektronik i ganny andomaze an rezilta kouran koupe okazyonnen par lafot PUC? Mersi.\nMersi Onorab Samson pou ou kestyon. Mr Speaker, ou kestyon i fer lie avek lafot PUC. PUC, parey nenport ki lezot lakonpannyen litilite dan lemonn pa kapab garanti son konsomater servis elektrisite san enteripsyon. Menm si PUC i fer son mye pou donn son kliyan en servis de kalite, i pou touzour annan problenm akoz pa tou keksoz ki afekte distribisyon elektrisite ki PUC i annan kontrol lo la. Lamazorite fwa, problenm ki arive avek lalinny elektrisite i an deor kontrol PUC akoz son bann lalinny i ganny ekspoze avek diferan lefe natirel e imen. Sa i enkli zekler, aksidan avek poto elektrisite, sov souri e kekfwa zot ava riye, lezar. Lezar i enn bann zannimo ki afekte en kantite PUC akoz son longer e son zistans i kapab mete ant bann difil, dan bann sistenm wiring PUC.\nMon ti a kontan osi fer sorti ki i annan osi bann dimoun ki zwe avek zot bann sistenm kouran, ouswa servi bann lekipman ki pa ganny adapte pou nou sistenm isi Sesel e sa i koz serten problenm dan sistenm PUC. Mersi bokou Mr Speaker.\nMersi Mr Speaker. Eski Minis i kapab dir nou ki swa oubyen opsyon en kliyan PUC i annan, apre ki plizyer lekipman dan son lakour in ganny andomaze an rezilta fot lo lalinny? Mersi.\nMersi bokou Mr Speaker. In annan de ka dan lepase kot PUC in asiste bann dimoun kot zot lekipman in ganny brile, si in kapab ganny prouve poudir sa problenm ti lafot PUC. Sa in arive dan lepase e mon menm mwan, mon’n involve dan detrwa distrik kot sa problenm in arive, me kot ka ki sa problenm pa relye avek fot ki PUC in fer, malerezman sa kliyan either i bezwen annan lasirans lo son lekipman, ouswa i bezwen rod en lot mwayen pou li kapab ranplas son lekipman. Mersi bokou Mr Speaker.\nMersi Mr Speaker. Mr Speaker, eski Minis i kapab enform sa Lasanble si son Minister e PUC pou konsider ankouraz lakonpannyen lasirans oubyen bann marsan pou ofer lasirans pou bann lekipman elektronik an ka domaz koze par koupir kouran? Mersi Mr Speaker.\nMersi bokou Mr Speaker. Mon krwar sa fasilite i deza an egzistans. Mon pa pou kapab pronons mon lekor lo la. Selman sak fwa mwan, mon asir mon lakaz, mon ganny demande si mon anvi asir mon bann lekipman dan mon lakaz kont okenn keksoz ki enkli osi lefe zekler. E les mwan fer mansyonnen, pou osi lefe zekler osi, i annan bokou lakaz ki zot earthing pa byen e sa osi pou afekte zot bann lekipman dan zot lakaz e pa neseserman sorti kot PUC.\nSo, i enportan ki elektrisyen osi i fer sa bon travay e osi ki nou asire osi ki dan nou pei, nou ganny bon kalite wayer, kalite plug, kalite switch e kalite bann lekipman osi ki pou kapab protez nou bann lekipman elektronik ki nou annan dan lakour. Sa osi i annan en rol vreman enportan dan asire ki nou kapab gard nou bann lekipman byen dan lakour. Mersi Mr Speaker.\nMersi Mr Speaker. Bonzour. Bonzour Minis avek ou delegasyon. Mr Speaker, baze lo repons Minis, eski Minis i kapab enform sa Lasanble si Gouvernman, atraver PUC i annan an plas serten kondisyon e standar mandatwar ki bann enportater lekipman elektronik oubyen elektrik i bezwen respekte ler zot anmenn bann tel lekipman dan pei? Mersi.\nMr Speaker, PUC i annan serten gidans minimum ki i donn bann lotorite, bann dimoun ki pe fer konstriksyon, pou asire ki sa bann lekipman i ganny mete byen. Me PUC son lekip lenspeksyon i zis verifye poudir kouran in ganny fer byen. I pa ekspekte sa kalite wayer akoz sa i ganny mete lo sa kontrakter ki pe fer sa travay pou asire sa. Nou annan en lot lenstitisyon dan Sesel ki apel Seychelles Bureau of Standards ki li ou konstate i annan standar pou bann diferan lekipman elektrik dan Sesel. Selman i pa dan mon portfolio pou mwan kapab donn en repons detaye lo sa size kalite bann lekipman elektrisite ki enporte dan pei. Mersi Mr Speaker.\nMersi Mr Speaker. Minis, ki arive dan bann ka kot kouran koupe i akoz piblik in tamper avek zot bann meter room, ki li i pa dan en landrwa ki ase safe, ou sinon i pa lock? Mersi Mr Speaker.\nMr Speaker, mon anvi fer sorti ki tampering avek okenn lekipman elektrik, meter PUC ek son lekipman, i en lofans kriminel e PUC i kapab anmenn zot Ankour e zot kapab ganny kondannen pou sa lofans. Nou annan bokou ka ki’n arive kot bann dimoun in tamper e PUC in fine zot e osi si nou vwar ki sa tampering in kapab cause en keksoz kriminel, sa i ganny mete devan Lakour. Mon napa okenn detay devan mwan, selman mon ti a kontan fer sorti e ranforsi ki PUC i pran sa bann keksoz serye.\nI annan en ka, detrwa ka ki nou’n gannyen dan lepase, kot bann dimoun pe fer lakaz, parey extension lakaz, ouswa fer en pti lakaz next door, kot zot pran en wayer kot paran pou fer travay kot sa pti lakaz. E sa wayer i ganny fer dan en fason pa profesyonnel. Sa osi i anmenn gran risk pou dimoun, pou sa kontrakter e i annan dimoun ki’n perdi zot lavi akoz sa bann tampering ki zot fer avek bann sistenm elektrisite.\nI annan trwazyenmman osi, i annan bokou dimoun ki’n vin vwar nou konsernan pou met bann sistenm pano soler e mon’n fer resorti avek sa bann dimoun ki zot bezwen en sertifika elektrisyen pou zot kapab met pano soler akoz malgre i fasil pou ou vis sa pano soler anler lo twa, ou bezwen annan leksperyans elektrisite pou ou kapab konekte li avek sistenm kouran dan ou lakaz. Mersi Mr Speaker.\nMersi Mr Speaker. Mr Speaker, Minis in koz lo lasistans ki PUC in deza donnen an relasyon avek bann tel sitiasyon ler en lekipman in brile. Eski Minis alors i kapab dir avek sa Lasanble, pour konsomasyon piblik, dan en ka kot in kapab ganny byen etablir ki PUC i lafot. Eski i annan bann prosedir kler ki bann manm piblik i kapab swiv pou zot kapab ganny asiste vitman san gran difikilte? Mersi Mr Speaker.\nMersi bokou Mr Speaker. Wi, PUC i annan prosedir kler e parey mon’n fer sorti avan, i annan assessment ki bezwen ganny fer akoz tou dimoun i kapab vini dir ou poudir son lekipman in ganny brile akoz ti annan bann ka kot lekipman in ganny brile depi lontan e i ganny anmennen. E i annan diferan ka labi osi. So, i annan prosedir kler ki ganny servi e i annan osi en limit lo ki kalite lasistans ki kapab ganny donnen, dan bann ka kot i ganny vwar ki PUC i responsab pou bann lekipman. Mersi.\nKestyon 90, Onorab Fideria.\nMersi Mr Speaker. Bonzour Minis. Bonzour tou Koleg. Bonzour tou dimoun alekout. Mr Speaker, eski Minis pou Lanvironnman ek Lenerzi i kapab enform sa Lasanble kan ki son Minister i ekspekte ranplas sa bann bin ki’n ganny andomaze dan bann distrik? Mersi.\nMersi bokou Onorab Fideria pou ou kestyon. Mr Speaker, tou bin andomaze ki trouve dan distrik Les Mamelles i ganny ranplase depi lafen Fevriye 2013, kan nouvo kargezon bin ti ariv dan pei. Ranplasman in fini dan semen primer e pe kontinnyen dan lezot landrwa. Se lakonpannyen STAR ki responsab pou enport e sanz bin ki andomaze, kase ouswa manke dan pei, anba direksyon e gidans Lazans pou Zestyon Salte e Lanbelisman, ouswa LWMA.\nDistrik Les Mamelles dezormen i parmi sa 4 distrik kot statistik lo bin ki kase, vole e andomaze i vreman o. I enportan pou fer sorti ki progranm sanz bin kase, andomaze e manke dan distrik i enn ki ganny fer lo en baz anyel. Sepandan, i annan serten rezyon dan distrik, bann sou distrik, kot sak moman ki bin nef i ganny mete, bin i ganny vole par bann rezidan menm e i ganny servi pou swa stok delo lapli, fer lapire ladan, met salezon pwason ouswa lavyann. Bin i osi ganny vole e vann dan bann landrwa komersyal. Lazans i reste vizilan lo sa bann aksyon malonnet e avek lasistans lapolis, an plizyer repriz nou’n sezi bin kot bann letablisman komersyal.\nMon ti a kontan sezi sa loportinite pou lans en lapel avek tou dimoun dan Sesel pou raport okenn dimoun ki zot vwar pe vol ouswa andomaz bin par ekspre. E sa mon pe koz lo sirtou bann dimoun ki sorti disco aswar, 1er bomaten ki vid bann bin, ki kas bann bin, ki koudpye bann bin ki ganny mete pou Seselwa servi. Nou bezwen pran konsyans ki sa bann bin i kout ser e i la alaporte e servis pou fer sir ki bann transpor ki vin anmas salte i kapab anmas salte dan en fason pli efikas. Mersi Mr Speaker.\nYes. Mersi Mr Speaker. Mr Speaker, eski Minis i kapab enform sa Lasanble si Minister i annan lentansyon servi lot kalite bin, par egzanp bann ki servi pedal ki en pti pe pli izyenik. E si Minister osi i annan plan ogmant son progranm sansibilizasyon, pour pli byen edik sitwayen koman pou servi bin, sirtou dan bann sirkonstans kot nou vwar bann dimoun ki annan kontra pou tir salte kot bann building, olye al met dan landfill, nou vwar zot, zot met dan plizyer bin dan semen kot zot zwenn? Mersi.\nRequest Minister. Yes.\nMersi bokou Mr Speaker. Wi, toultan nou revwar teknolozi bin. Globalman, i annan resers ki pe ongoing pou fer sir ki bann bin i adapte avek nou bann litilizasyon imen. Mon ti vizit an Kore en sistenm kot i annan en trou, i parey en vacuum cleaner kot zot zet zot salte ladan e zot in met tiyo partou anba later ki ponp sa salte all the way pou al kot sa lendistri ki bril sa salte, ouswa i convert li, i transform li an lenerzi.\nSo, teknolozi i toultan pe ganny teste pou sey overcome sa natir imen pou pa servi bin byen. Mon krwar sa bann bin ki nou annan, i bann bin ki rezonnab an term pri. Pou nou revwar son teknolozi ankor i pou kout nou plis, i osi vin lo ou dezyenm kestyon ledikasyon.\nMon Minister i fer bokou ledikasyon lanvironnman lo televizyon. Nou fer lo netwayaz, nou fer lo drenaz, nou fer lo bin. Mon kestyon se, kimannyer nou kapab fer plis ankor? Kekfwa lo nivo kominoter, lo nivo lekol, pou nou sansibiliz nou dimoun kimannyer pou servi sa bann bin pli byen.\nTrwazyenm kestyon, wi. I en travay ongoing ki fer. Si ozordi okenn Seselwa ki konnen en lendistri ou en lakonpannyen ki pe servi bin piblik pou son salte, i les nou konnen akoz pou nou, i en reveni pou nou. Letan nou ganny reveni, nou kapab fer plis netwayaz ankor. So, okenn dimoun ki konnen okenn lakonpannyen ki pe servi bin pibllik pou zet son salte, i les nou konnen e la nou apros sa lakonpannyen e nou fer li pey pou annan koleksyon kot li ouswa pou ogmant frekans koleksyon kot li e sa i anmenn plis reveni pou LWMA. Letan nou ganny plis reveni nou kapab fer plis travay o nivo kominoter. Mersi Mr Speaker.\nMersi Mr Speaker. Eski Minis i kapab dir ek sa Lasanble, si son Minister i annan plan pou revwar e asir lenplimantasyon Lalwa, par egzanp bann fines, fixed penalty ki Minister i kapab donnen e pran aksyon pli sever kont bann dimoun ki pa pe servi bin parey e osi ki vandaliz nou bann bin? Mersi Mr Speaker.\nMersi bokou Mr Speaker. Parey zot konnen, nou pe revwar Lalwa Lanvironnman, Environmental Protection Act ek tou bann fines ki enkorpor dan sa Proze De Lwa e sa pou ganny prezante devan Lasanble. Parey osi Onorab i konnen, pou nou kapab tyonbo en dimoun e fer en konviksyon, nou bezwen annan levidans. Nou bezwen vwar sa dimoun pe fer sa keksoz. I pa pratik parey zot konnen, pou nou annan dimoun pou vey nou bann bin.\nSertennman si nou ganny rapor e si rapor i ganny donnen, nou annan levidans ki en dimoun in vandaliz bin, mon Minister pou pran aksyon kont sa bann dimoun, kont sa bann lorganizasyon ki vandaliz bann bin. Mersi bokou Mr Speaker.\nKestyon 91, Onorab Dugasse.\nMersi Mr Speaker. Bonzour Minis. Bonzour tou dimoun alekout e bonzour tou Manm Onorab. Eski Minis i kapab enform sa Lasanble si son Minister, ansanm avek Gouvernman i annan lentansyon revwar ou renegosye sa kontra tir salte ek netwayaz semen ek STAR Seychelles? Mersi Mr Speaker.\nMersi bokou Onorab Dugasse pou ou kestyon. Mr Speaker wi, i annan enpe letan depi ki Gouvernman pe renegosye kontra tir salte ek netwayaz semen avek STAR Seychelles. Negosiasyon final kontra STAR pe ganny fer ansemoman e nou ekspekte ki byento nou kapab tonm dakor avek en addendum, avek sa kontra egzistan avan ki nou diskit en nouvo kontra avek zot. I enportan pou note ki STAR i annan en kontra 20an ekskliziv avek Gouvernman Sesel, ki pou terminen an 2016.\nNou plan se pou revwar sa kontra, ki’n kapab fer ladan, ki pa’n kapab fer e vwar par egzanp si nou kapab donn serten lezot dimoun serten kontra. E en keksoz ki nou’n tonm dakor lo la se konsernan netway serten semen e netway serten lans. E sa once nou’n fini finaliz sa addendum mon kapab dir, avek sa kontra egzistan, avek STAR, nou pou anonse ki bann keksoz ki pou prezan available avek lezot dimoun. Selman main kontra STAR pou kolekte salte, sa i pou reste an fors avek bann nouvo kondisyon ki nou pou enplimante avek STAR ziska an 2016. Mersi Mr Speaker.\nMersi Mr Speaker. Minis, akoz ki nou kontinnyen pe vwar STAR pe fer netwayaz lo bann semen prensipal ki bann pti kontrakter distrik in deza ou fini netwaye e souvandfwa i zis en repetitiv? Mersi.\nMr Speaker, mon napa devan mwan detay spesifik ki bann semen ki STAR pe netwaye, selman parey mon’n dir dan mon larepons mon kestyon. Sa pe ganny revwar e nou pou anonse byento egzakteman ki STAR i pou annan pou fer e ki lezot landrwa, lezot keksoz ki lezot kontrakter Seselwa pou ganny sans fer. Mersi Mr Speaker.\nMersi Mr Speaker. Mr Speaker, eski Minis i kapab dir avek sa Lasanble akoz ki STAR Seychelles in rann Praslin ek La Digue e si sa pe annan bann lefe advers lo sa 2 zil? Mersi Mr Speaker.\nMersi bokou Mr Speaker. Mon a komans avek La Digue. Lo La Digue, STAR ti’n ganny en kontra pou li kolekte salte apre zer sa landfill e avek nou bann negosiasyon avek STAR ek bann diferan kou ki ti pe arive, desizyon ti ganny pran par Gouvernman pou li repran sa kontra lo Praslin e sub-contract li avek bann kontrakter Seselwa. E sa pe ganny fer ozordi. Mon pankor ganny okenn lenformasyon poudir sa pa pe mars byen. Mon krwar i pe mars byen e dernyen vizit ki mon ti fer La Digue se bann dimoun i happy. Kekfwa i annan bann pti problenm me selman mon ava revwar, mon ava gete si vreman sistenm pe mars byen lo La Digue.\nKot i konsern Praslin, parey zot konnen, STAR ti annan kontra pou serten travay lo La Digue, koleksyon salte e apre osi pou manage landfill Praslin. E nou ti annan osi Praslin Development Fund ki ti osi responsab, PDF ti osi responsab serten laspe. Letan tousala in sanze, Gouvernman in repran back tou bann kontra e la in redonn avek bann kontrakter Seselwa pou zot kapab fer sa travay lo Praslin. So, ozordi lo Praslin, se bann kontrakter Seselwa ki pe kolekte salte e again mon lenformasyon ki mon gannyen, se sa travay pe ganny fer lo en nivo ki satisfezan. Mersi Mr Speaker.\nMersi Mr Speaker. Mr Speaker, mon ti a kontan demann Minis ki bann demars ouswa mezir serye pe ganny pran pou rektifye sa sitiasyon kot 2 kontrakter i ganny demande pou manage en bin site, 1 pou retir salte e lot pou netway bin site e kot ler salte pa ganny tire, aprezan sa 1 ki sipoze netway bin site i pa kapab netwaye. Me ler bann zofisye i pase, sa 1 ki sipoze netway bin site li i ganny penalize akoz bin site i sal, an rezilta sa 1 ki sipoze tir salte pa’n tire. So, ki pe ganny fer pou rezourd sa sitiasyon. E sa ki pli sagrinan ladan se ki sa bann ki sipoze netway bin site, zot lapey i ganny koupe. E ler zofisye i anvoy en ranplasman, ki kriter ki ganny servi pou anvoy en ranplasman pou netway sa bin site? Mersi.\nMr Speaker, mersi bokou Onorab pou ou kestyon. Sa i en problenm ki mon pe fer fas avek, avek bokou kontrakter e lafason ki bann kontra i ganny enplimante. Sa ankor i tonm lo kontra ki zot sinnyen akoz zot sinny en kontra pou delivre en serten travay pandan en serten letan, pandan en serten frequency. I zot field pou delivre sa travay, alor bann kontrakter i ganny demande pou zot antre pou vin fer sa travay ki akoz mon Minister e tou lezot, enkli zot menm zot call pou dir tel landrwa pankor ganny netwaye.\nMon Minister ki i pe fer, i pe revwar sa sistenm pou fer sir ki i ganny fer dan en fason ou kapab dir pli transparan, pli ekitab e pli byen ki sa. E sa i tonm dan kad revwar ou kapab dir, bann kontra ki konsern netway semen, tir salte, netway bin. Mersi bokou Mr Speaker.\nMersi Mr Speaker. Eski Minis i kapab dir ek sa Lasanble si i annan Seselwa ou konpannyen ki san poursan Seselwa ki’n eksprim lentere pou fer sa louvraz parey STAR pe fer, pou benefis nou pei? Mersi.\nMr Speaker, mon ganny en kantite propozisyon. Wi. Selman i depan lo zot kapasite, zot kapabilite e parey mon’n dir, Sesel i annan en kontra avel STAR ziska 2016 e once sa kontra i fini, la Gouvernman ava deside ki direksyon i pou ale. E parey mon’n mansyonnen avan, lo La Digue ek lo Praslin, tou sa bann kontra pe ganny fer par Seselwa. Mersi Mr Speaker.\nKestyon 92, Onorab Valmont.\nMersi Mr Speaker, bonzour. Bonzour Minis e ou lekip. Bonzour Koleg Onorab e tou dimoun alekout. Eski Minis i kapab enform nou Lasanble lo plan son Minister pou ankouraz piblik an zeneral, pou envestir dan lenerzi renouvlab tel ki solar energy koman en mwayen pou redwir kou elektrisite ki pe vin deplizanpli ser? Mersi Mr Speaker.\nMersi Onorab Valmont pou ou kestyon. Mersi Mr Speaker. (Mon pe loke ozordi.) Mr Speaker, mon Minister in deza komans en progranm pou ankouraz dimoun fer bann sanzman neseser e komans premyerman redwir lakantite lenerzi ki zot servi e dezyenmman, entrodwir litilizasyon lenerzi renouvlab lo nivo domestik.\nPlan mon Minister an kolaborasyon avek lazans lenerzi i koumsa. Premyerman nou’n komans en kanpanny pou enform dimoun lo lenportans koup lo lakantite lenerzi ki zot servi kot lakour. Sa i akoz ki i bokou pli fasil e pli bon marse pou redwir litilizasyon lenerzi an servi bann lekipman pli efikas parey fridge e glob ki konserv lenerzi ki pou envestir dan lenerzi renouvlab parey pano photovoltaic. I enportan pou note ki pou prodwir lenerzi dan okenn fason i koute. Alor, tan ki ou pa bezwen prodwir plis lenerzi, i pli bon. Nou pou osi fer le neseser pou fer sir ki bann lekipman elektrik ki ganny enporte i bann ki konserv lenerzi e pa gaspiy lenerzi.\nEn legzanp, pratik ki nou kapab komans fer dan lakour se komans sanz nou bann glob sekirite akoz mon pas bokou lakaz annandeler aswar, nou pe servi bann glob ordiner. Annou aste en glob parey tubelight la. Mon pa konnen kimannyer i dir an kreol, compact fluorescent lamp, ki kout en pti gin pli ser me selman nou pou vwar en gran diferans dan nou kouran toulezour akoz mon konnen Seselwa i konsern pou zot sekirite kot lakour.\nDezyenmman, nou’n fini en lot laspe se parey boulwar elektrik. Annou bwi nou delo avek en boulwar gas. Sa osi i pou redwir nou kantite kouran dan lakour. Me sa i tou bann progranm ledikasyon ki nou pe fer avek nou bann manm piblik.\nDezyenmman, nou’n fini met anplas nouvo Lalwa ki permet bann endividi prodwir lenerzi atraver bann teknolozi lenerzi renouvlab e vann sa ki anplis avek PUC atraver son sistenm distribisyon lenerzi. Bann diferan prosedir pe ganny devlope e sa pou ganny anonse plitar.\nTrwazyenmman, anba sa menm Lalwa Lenerzi, i annan provizyon pou bann endividi ki enterese ganny sipor pou envestir dan lenerzi renouvlab e sa Minister Finans ti’n fer serten lanons detrwa mwan pase lo akse avek serten fon o nivo domestik pou zot kapab envestir dan lenerzi renouvlab. Plis lenformasyon pou ganny donnen plitar sorti kot Minister Finans.\nKatriyenmman, Gouvernman pe enplimant en proze avek Global Environment Facility avek UNDP ki pou ed bann endividi ki enterese met bann sistenm soler kot zot. Nou premye plan se pou fer sir i annan ase materyo de kalite e osi teknisyen ki’n ganny lantrennman neseser pou soutenir en progranm parey. Sa pou ganny swivi par en kanpanny sansibilizasyon pou ogmant nivo konpreansyon piblik lo sa bann teknolozi. Sa proze i en proze 4an ki nou’n komanse lannen pase, 2012. Sa proze limenm li pe kout en pti gin plis ki 7 milyon Dolar. Mersi bokou Mr Speaker.\nMersi Mr Speaker. Eski Minis i kapab dir nou Lasanble si son Minister pe osi konsider en tel proze pilot kot i konsern lenerzi soler lo bann housing estates pou vwar ki benefis sa i anmennen. Mersi Mr Speaker.\nMersi bokou Mr Speaker. I deza annan proze pilot lo bann lakaz. Perseverance i deza annan detrwa lakaz proze pilot. I pe mars tre byen, lo bann lakaz prive i deza annan bann proze pilot. So, lenformasyon ki nou pe gannyen se i pe mars tre byen. Mersi bokou Mr Speaker.\nMersi Mr Speaker. Mr Speaker, eski Minis i kapab enform sa Lasanble si bann dimoun ki’n fer lenvestisman dan lenerzi renouvlab, si PUC in komans aste bann kouran ki ekse avek zot. Mersi.\nMersi bokou Mr Speaker. Parey mon ti’n fer sorti dan mon larepons, bann prosedir pou kapab aste kouran i ankor pe ganny ekrir malgre Lalwa i fer sa provizyon, bann prosedir pou zot aste kouran pa ankor ganny met anplas.\nI annan serten endividi ozordi dan Sesel, i annan enn ou de ki pe prodwi kouran sirplis me zot pa ankor kapab fer provizyon pou zot vann sa avek PUC. E sanmenm sa mon’n fer resorti dan mon kestyon orizinal se annou fer lenvestisman dan lefikasite sa bann lekipman ki nou annan dan lakour, annou fer lenvestisman dan bann lenerzi pou nou prop bezwen an mezir ki PUC, pa PUC sa se Seychelles Energy Commission ki pou fer sa bann prosedir. I met anplas sa bann prosedir pou dimoun kapab vann kouran avek PUC. Mersi bokou Mr Speaker.\nOnorab David Pierre, kestyon 93.\nMersi Mr Speaker. Mr Speaker, eski Minis i kapab enform sa Lasanble si son Minister i annan okenn plan pou antrepann en letid avek bi pou devlop en risk map dan nou pei Sesel. Mersi Mr Speaker.\nMersi bokou Mr Speaker. Mersi Onorab Pierre pou ou kestyon. Mr Speaker, apre tsunami 2004, Gouvernman ti etablir sa ki nou apel son Departman Risk ek Dezas e la demars ti ganny fer pou rod lasistans avek bann diferan partener etranzer pou devlop en risk map pou nou pei. A sa moman la, nou bann teknisyen zeolozik ti zis baze dan Minister ki ti fer leksplorasyon petrol e nou ti bezwen rod kapasite pou nou devlop bann teknisyen zeolozik pou nou kapab fer bann resansman bann zone de risk.\nAn 2008 avek lasistan UNDP, Departman Risk ek Dezas avek partisipasyon Minister Devlopman Lokal ti devlop bann plan o nivo distrik. E dan sa plan dan tou le 25 distrik, nou ti idantifye bann diferan risk ki sa bann distrik i fer fas avek.\nRisk mapping, mapping. Sa lapros ki nou servi pou tou distrik ti ganny fer e sa i ti ganny atase avek plan distrik. Lo sa map i montre nou tou landrwa ki vilnerab oubyen landrwa ki annan potansyel pou li ganny inonde. Byensir sa map i en zouti travay, i pa en zouti final akoz parey zot konnen devlopman i kontinnyen, risk i sanze letan devlopman i kontinnyen. Sa travay i bezwen ganny fer osi lo nivo son rezolisyon. Nou kapab annan en map ki lo nivo global en distrik me selman i pa nou nivo en kominoter, en kanton pou nou idantifye sak ros, sak gale, sak larivyer e sak ou kapab dir ba fon akoz pou nou kapab idantifye bann landrwa inondasyon, ou bezwen fer survey, ou bezwen pran bann mezir survey e tou sa bann keksoz parey mon’n mansyonnen i dinamik. Alor nou bezwen kontinnyen envestir pou nou fer sir ki tou bann risk map i reste azour e osi nou devlop li lo en rezolisyon ki demen nou kapab servi li dan bann ka dezas e lo sa ka planifikasyon parey Planning Authority. Mersi Mr Speaker.\nMersi Mr Speaker. Mr Speaker premyerman, an relasyon avek repons Minis, eski Minis i kapab dir avek sa Lasanble si zot annan en striktir anplas pou zot update sa bann risk maps ki Minis in koz lo la.\nE dezyenmman, eski Minis i kapab enform sa Lasanble si son Minister i annan en proper oubyen en bon flood hazard data system e si zot in kapab devlop en bon sound and practical hazard mitigation plan pou Sesel pou ki alavenir nou kapab mitigate e deal pli byen ek bann risk asosye ek bann dezas kot nou a kapab kre bann kominote ki pli safe e pou nou kapab ede redwir bann perd lavi e perd propriyete dan bann dezas alavenir. Mersi Mr Speaker.\nMersi bokou Mr Speaker, nou’n sorti lwen. Letan nou’n fer fas ek dezas dan lepase nou’n kontinnyen devlop nou kapasite ek nou resours pou nou kapab prevent bann dezas. Prevansyon dezas i en travay primordyal e i en komitman sa Gouvernman pou fer sir ki nou annan ase prevansyon akoz i kout bokou pou fer reabilitasyon e osi pou sorti dan en dezas. E sa bann demars ki’n ganny fer, par egzanp, nou’n apros diferan Gouvernman atraver lemonn, Gouvernman Zaponnen ki parey zot konnen i annan earthquake, i annan tsunami i annan bann diferan dezas zot fer fas laba ki pe ed nou deza anba JICA pou nou devlop. Nou’n apros Gouvernman Cuba ki annan bann lanvironnman parey pou nou ki zot osi zot fer fas avek bann Hurricane tou le lannen, e parey ou konnen Cuba i enn bann pei dan Karaib ki soufer mwens sa bann lenpak dezas konpare ek lezot pei akoz zot sistenm zot in devlope atraver letan, sistenm ki’n ganny teste. Nou osi travay avek diferan lorganizasyon dezas pou nou kapab kontinnyen devlop nou kapasite. Nou annan nou bann travayer dan DRDM, Departman Risk ek Dezas ki pe ganny training, i annan enn ki pe finaliz son Master, i annan lezot ki pe ganny idantifye pou fer training.\nNou annan nou sistenm GIS ki pe ganny ranforsi akoz san en sistenm GIS nou pa pou kapab enterpret sa bann lenformasyon pou nou fer devlopman, pou nou fer bann diferan semen, drenaz. I annan bann travay detaye ki’n ganny fer par egzanp pou bann distrik, par egzanp Anse Aux Pins, Au Cap, Point Larue, La Digue ki kout ase ser me selman pe ganny fer pou kapab ed nou pou fer pli bon planifikasyon dan sa bann landrwa.\nE parey nou’n mansyonnen avan, ti annan bann travay ki’n ganny fer dan lepase ki’n ganny pran bann nivo, ki’n ganny vwar bann gran size bann pon e sa i en travay ki on-going e i baze lo kapasite ki nou bezwen devlope Sesel pou fer sir ki nou kapab redwir bann dezas.\nNou annan bann prosedir anplas e sa bann prosedir pe kontinnyen ganny teste. Parey ou konnen nou annan bann mock exercise ki ganny fer dan ka dezas, dan ka delwil ki ganny zete dan lanmer, dan ka bann dezas medikal, dan ka bann risk kemikal. Tou sa bann legzersis i ganny fer atraver lannen. Ki nou involve tou nou bann lorganizasyon.\nI annan osi bann legzersis de-tab, savedir lo latab, ki ganny fer pou vwar bann nimero telefonn, bann dimoun ki sanz telefonn, bann lenfrastriktir anplas, bann lekipman ki gannyen. Sa travay i ganny fer ou kapab dir, toultan e nou pou kontinnyen met an plas bann striktir pou kontinnyen fer sir ki nou kapab redwir risk dan nou pei. Mersi Mr Speaker.\nMersi Mr Speaker. Bonzour tou dimoun alekout. Mr Speaker, an lir ek repons Minis, eski Minis i kapab dir nou ki demars son Minister pe fer an kolaborasyon avek Minister Litilizasyon Later ek Lakaz pou vwar bann lakaz ouswa housing estate ki’n kapab ganny konstri en bon pe letan pase ki dan bann risk zone. E an vi serten konsern later desann e lakaz pe fele parmi lezot konsern. Mersi.\nMersi Mr Speaker, mersi Onorab pou ou kestyon. Letan Prezidan ti setup the task force pou dezas, mon Minister osi in setup en sou komite ki konsern bann housing estate. E sa sou komoite i sipoze fer en survey tou bann housing estate dan Sesel e idantifye pou nou, tou bann diferan risk sa bann housing estate i fer fas avek. Sa legzersis pa ankor fini e mon a swete letan sa legzersis in fini ki i ava donn nou lo en nivo priyorite ouswa lo en baz bann diferan issues ki nou annan avek sa bann diferan housing estate. So, sa travay pe ganny fer. Mersi Mr Speaker.\nBon nou’n ariv alafen Question Time, nou ava ekskiz Minis e remersye li pou pas bomaten avek nou. Minis e son delegasyon.\nAvan nou terminen nou pou pran 2 First Readings. Insolvency Bill avek Companies (Amendment) Bill. Mon a demann Clerk pou fer First Reading.\nThis Act maybe cited as the Insolvency Act, 2013.\nThis Act may be cited as the Companies (Amendment) Act, 2013.\nBon mersi e mon oule enform le 2 leaders nou pou fer ABC 11er olye 11.30 e nou ava adjourn ziska Mardi prosen, 9er bomaten.


In Alabama, Republican voters stand by Roy Moore | Latest Today News\nPastor may demolish Texas church where massacre took place AUSTIN, Texas (Reuters) - The pastor of a rural Texas church sprayed with gunfire in a shooting rampage that killed 26 people is considering demolishing the building and putting a memorial in its place, a Southern Baptist Convention official said on Thursday.... ...read more Source:: AOL.com\nThe glue that kept Sutherland Springs together before and after the shootings SUTHERLAND SPRINGS, Texas — After the mass shooting at First Baptist Church, a command center was needed to help investigators, disaster relief teams and families of the dead. So the town turned to the only other civic institution here capable of handling it all — another Baptist church. In Sutherland…


June 2020 – The National Assembly of Seychelles\n30 June, 2020\tComments Off on Verbatim Tuesday 9th June, 2020\nNATIONAL ASSEMBLY OF SEYCHELLES Tuesday 9th June, 2020 The Assembly met at 9am National Anthem Moment of Reflection Mr Speaker in the Chair MR SPEAKER Bonzour tou Manm Onorab. E bonzour tou dimoun ki a lekout e pe swiv travay Lasanble Nasyonal. Avan nou pran nou travay kot nou, ti’n arete yer savedir deba lo Standing Orders bomaten mon pou ...\n30 June, 2020\tComments Off on Verbatim Wednesday 6th May, 2020\nNATIONAL ASSEMBLY OF SEYCHELLES Wednesday 6th May, 2020 The Assembly met at 9.02am National Anthem Moment of Reflection Mr Speaker in the Chair MR SPEAKER Bonzour tou Manm Onorab e bonzour tou dimoun ki a lekout e pe swiv travay Lasanble Nasyonal. Nou pou kontinyen nou travay bomaten kot nou’n arete yer. E parey mon ti’n anonse bomaten nou ...\n25 June, 2020\tComments Off on The Media Youth and Culture Committee meets with the Deputy CEO of the National Bureau of Statistics\nThe Media Youth and Culture Committee (MYCC) recently met with the Deputy Chief Executive Officer of the National Bureau of Statistics (NBS), Mrs. Helena Butler-Payette at the National Assembly. The aim of this meeting was to discuss about data collection in Seychelles. Mrs. Butler-Payette covered several topics such as types of data, selected collections as well as the challenges that ...\nVerbatim Wednesday 25th March, 2020\n24 June, 2020\tComments Off on Verbatim Wednesday 25th March, 2020\nNATIONAL ASSEMBLY OF SEYCHELLES Wednesday 25th March, 2020 The Assembly met at 9am National Anthem Moment of Reflection Mr Speaker in the Chair MR SPEAKER Bonzour tou Manm Onorab. E bonzour tou dimoun ki a lekout e pe swiv travay Lasanble Nasyonal. Parey nou ti’n anonse yer, nou pou kontinyen nou travay bomaten avek Business ki lo Order ...\nVerbatim Tuesday 19th May, 2020\n23 June, 2020\tComments Off on Verbatim Tuesday 19th May, 2020\nNATIONAL ASSEMBLY OF SEYCHELLES Tuesday 19th May, 2020 The Assembly met at 9am National Anthem Moment of Reflection Mr Speaker in the Chair MR SPEAKER Bonzour tou Manm Onorab, e bonzour tou dimoun ki a lekout e pe swiv travay Lasanble Nasyonal. Bomaten nou rankontre pour kontinyen nou travay e lo Order Paper bomaten nou annan serten dokiman ki ...\nBirds’ Eggs (Collection) (Amendment) Regulations, 2020 (S.I. 76 of 2020)\n22 June, 2020\tComments Off on Birds’ Eggs (Collection) (Amendment) Regulations, 2020 (S.I. 76 of 2020)\nThe International Trade Zone (Employment) Regulations, 1997 (S.I. 75 of 2020)\n22 June, 2020\tComments Off on The International Trade Zone (Employment) Regulations, 1997 (S.I. 75 of 2020)


Holzbrett HOUT Large - kikis-woonwinkels Webseite!\nHolzbrett HOUT Large\n- HxBxT: ca. 6 x 60 x 40cm\n- Material: Holz (Brett) Metall (Griffe/Seitenverschlag)


Diskour Prezidan James Alix Michel A-Lokazyon Son Inogirasyon Koman Prezidan Larepiblik Sesel Le 24 Mai 2011\nMembers of the International Observer Missions (African Union, SADC, Commonwealth, Organisation Internationale de la Francophonie, Commission de l’Ocean Indien, Electoral institute of Southern Africa - EISA),\nNou’n ariv lo some sa montanny ki nou ti konmans grenpe ansanm set an pase. Nou semen ti ranpli avek defi.\nSerten, ti abandonnen. Bokou i’n zwenn nou dan semen. Bokou i’n ed nou amenn sa ki ti pli feb. Bokou i’n enspir lezot pou kontinnyen. Lamazorite in tenir for malgre tou defi.\nE konman en pep, dan linite, nou’n koste e fransir bann moman pli difisil nou traze.\nMe nou’n osi selebre bann moman for kin fer lafyerte nasyon Seselwa.\nOzordi, nou debout fyer lo some e nou pe regard en Nouvo Sesel. Set en moman determinan dan nou listwar ki pou definir nou lavenir.\nNou travay pa ti anven. Dan sa gran randevou avek desten le 21 Me, lepep Seselwa in ganny sa manda pour konstri sa Nouvo Sesel.\nWi, dan en gran legzersis lademokrasi, lepep Seselwa i’n konfye mwan akor enn fwa sa latas pou diriz zot dan konstriksyon sa Nouvo Sesel.\nZot i’n fer li akoz zot partaz mon konviksyon ki, ansanm, nou pe kree, e nou pou kontinnyen kree, en meyer lavenir pour nou pei. En meyer lavenir pour sa Nouvo Sesel. Ofon mon leker, mon remersye zot. Mon remersye zot tou pour sa gran temwannyaz konfyans ki zot i’n fer mwan.\nMersi, frer ek ser Seselwa. Zot in ziz mwan par mon aksyon. Dan sa Nouvo Sesel, mon renouvle mon langazman pou mwan kontinnyen konekte avek mon pep.\nI wish, on behalf of the people of Seychelles, to express my gratitude to you for having observed the electoral process and the presidential election itself. You have noted that they were free, fair and credible. Your assessment is testimony to the resilience of our democracy. It is a tribute to our political maturity and to our spirit of tolerance and harmony. It is, once again, a great achievement for our small nation - and we are justifiably proud of it.\nMon oule osi remersye tou sa k’in partisip dan sa eleksyon: Komisyoner ek son staff enkli bann zofisye eleksyon; tou bann servis esanyel; bann lorganizasyon relizye ek sivil; e lepep Seselwa an antye. Zot partisipasyon i’n asire ki eleksyon i’n deroul dan bann kondisyon ideal. Mersi.\nAnfen, mon oule eksprim mon remersiman senser Prezidan Rene ek mon bann koleg ek kolaborater fidel k’in soutenir mwan pandan tou sa parkour. Mersi. Mon adres mon remersiman egalman a Prezidan Mancham pour son soutyen. Mon oule osi remersi tou mon famiiy k’in anotur mwan avek zot lanmour ek zot lafeksyon. Zot in touzour soutenir mwan. Mwan dwa zot en det gratitid ki mon pa pou kapab zanmen repeye.\nNou’n anmenn en laviktwar pour en Nouvo Sesel. Sa laviktwar se pa laviktwar personnel James Michel. Sa se laviktwar Sesel. Laviktwar tou Seselwa. Laviktwar pour lavenir - en lavenir ki nou pe kree ansanm.\nZot konn mon langazman pour lepep. Ozordi, mon oule renouvle sa langazman pour lepep Seselwa. Mon pou reste touzour konekte avek zot. Pour mwan, mon travay i vin avan tou. Se laspirasyon, lespwar, lepep ki pou kontinnyen gid mwan dan mon travay. E, lenportans reste konekte avek lepep i reste primordyal.\nMon pou kontinnyen servi tou Seselwa, san distenksyon. Mon pou kontinnyen devwe tou mon kouraz o-servis lepep. Mon oule dir zot sa ki mon’n repete plizyer fwa: mon Prezidan TOU Seselwa. Mon kwar senserman dan sa misyon, e ansanm, dan linite nasyonal, dan stabilite, dan en lespri solidarite, nou pou fer li.\nNapa plas dan sa Nouvo Sesel pour divizyon, pour tirayman, pour rankin, pour laenn, pour zenofobi... Plis ki zanmen nou pei i bezwen tou son zanfan. Nou bezwen zonm ek fanm bonn-volonte pour sirmont tou lobstak devan nou. Nou bezwen met nou diferans politik e ideolozik dekote pour nou fer progrese nou pep. Ler n’arive pou nou aret melanz politik dan tou sa ki nou fer. Ler n’arive pour nou konsider nou frer ek ser ki pa partaz menm lopinyon ki nou non pa koman nou lennmi, me koman en Seselwa ki pe osi kontribye anver lavenir nou pei, menm si nou reste adverser politik. Adverser kot i konsern serten keksoz, me osi en koleg avek ki nou kapab travay; en frer ou ser Seselwa ki partaz bokou ansanm e ki kapab korpore pour fer dibyen pour nou pei... Nou bezwen, nou tou, dan en zefor solidarite nasyonal e dan en lespri linite nasyonal, koste zepol ansanm e travay dan en sel bi: en meyer lavenir pour sa Nouvo Sesel.\nMwan avek Vis-Prezidan Danny Faure nou senserman kwar ladan. Nou kwar dan sa prensip avek konvikysyon e avek en pasyon. Mon’n devoue mon lavi antye anver lakonplisman sa prensip. E mon pou kontinnyen fer li. Pour mwan, sa set en koz nob, en koz nasyonal. Mon sipliy tou Seselwa pour ralye otour sa koz. Met Sesel avan tou. Travay dan diversite nou diferans. Travay dir pour en meyer lavenir pour Sesel. Mon fer en lapel ek Lopozisyon pou zwenn avek nou dan sa latas. Mon repete: napa plas dan nou pti pei beni pour divizyon. Annou travay ansanm pour en meyer lavenir pour nou pei. Sesel i bezwen tou son zanfan. Sa Nouvo Sesel i merit sa ki meyer. I merit nou kouraz, nou determinasyon, nou lasiyer. Annou fer li ansanm pour Sesel. Annou zwenn ansanm pour Sesel. Annou anmenn ankor plis laviktwar pour Sesel.\nPandan sa dernyen set-an nou’n akonpli bokou ansanm. Nou latas pa aret la. I reste nou ankor bokou pou fer. Pandan sa dernnyen manda ki zot ti donn mwan, nou ti annan en priyorite absoli. Sa sete redresman nou lekonomi. Nou’n pas atraver bokou difikilte. Nou pa ti tousel. Tou pei o-monn i’n bezwen fer fas avek avek tirbilans ekonomik. Me nou’n arive fer li. Nou zefor i’n port son fri, e ozordi nou lekonomi i solid. Nou’n reisi rezoud bann problem pli irzan, e nou pe kontinyelman rod solisyon pou rezoud sa ki reste.\nMe nou aki dan domenn ekonomik i dan risk si nou pa fer atansyon e pran aksyon ferm kont serten tandans negativ dan nou sosyete. Dan sa nouvo manda ki zot i’n konfye mwan, nou tou ansanm, nou pou bezwen trouv bann solisyon dirab a sa bann problenm serye ki pe menas fabrik nou sosyete: konsomasyon ek trafik drog, kriminalite, delenkans, konportman anti-sosyal e lezot... Nou bezwen osi donn plis sipor nou servis Lord, Sekirite ek Lape pour zot fer zot travay avek plis efikasite, disiplin ek profesyonalizm. Fodre ki nou zanfan i kapab viv e mars libreman dan nou zoli pei san ki nou, bann paran, i trakase ki zot tonm viktim drog ek lalkol. Pli gran sours bann konportman anti sosyal i liye avek labi ek trafik drog. E sa set enn nou pli gran defi. Dan sa Nouvo Sesel, fer sa lalit vin nou lalit. Fer li pour lanmour nou zanfan.\nMon realize ki i annan ankor en travay konsiderab pour nou fer pour amelyor nou sistenm lasante, asir kontinyite ek soutenabilite nou progranm lakaz, kree plis lanplwa e ogmant prodiktivite, e asire ki pri lavi i reste abordab.\nMe sa i demann en zefor delapar tou sitwayen. I demann disiplin ek travay dir. I demann responsabilite endividyel e kolektif. Sa Nouvo Sesel ki nou pe kree ansanm i demann travay dir delapar tou sitwayen. I demann ki nou tou nou asim nou responsabilite pour nou-menm, nou fanmiy, nou kominote ek nou pei. I demann ki nou prepar nou lavenir. Mon dir zot: leve e debrouye! Annou sezi tou loportinite ki nou pei i ofer. E loportinite i annan. Nou, koman en Gouvernman responsab, nou bezwen reste konekte avek lepep. Nou travay i bezwen fonde lo laspirasyon lepep. Gouvernman pou kontinnyen kree e fasilit ankor plis loportinite, met an plas kondisyon ek mezir ki pou favoriz kreasyon plis lanplwa e ankouraz prodiktivite. Sel fason ki nou kapab reisir koman en pep set a-traver travay dir, a-traver responsabilite ki nou asimen pour nou prop lavi. Se sa ki apel rezilyans Seselwa! Se sa ki apel Nouvo Sesel!\nDan sa Nouvo Sesel napa plas pour medyokrite ek lesefer. I annan bokou keksoz pou aranze. I annan bokou defayans, pa zis dan sekter piblik, me osi dan sekter prive. Lekspektasyon nou sitwayen i o. E i annan rezon o, akoz tan ki mon Prezidan Sesel, mon pour touzour demande ki nou viz pli o posib.\nE nou bezwen donn nou sitwayen posibilite pou pran plis responsabilite. Se pour sa rezon ki mon pe revwar sistenm ladministrasyon distrik dan tou son laspe. Moman in arive pour donn pouvwar zabitan distrik zot menm pou fer plis desizyon lo kwa ki zot kwar i pli meyer pour devlopman zot kominote. Pouvwar pour lakominote i vedir plis partisipasyon dan prosesis desizyon zot distrik. Pep Seselwa pe demann en meyer servis - e sa avek rezon. Nou pa kapab dezapwent zot. Kot i mal, annou redouble nou zefor pou aranze. Kot i neseser, nou pou bezwen fer en bon netwayaz. Annou donn ankor plis lespwar nou sitwayen. Annou reste konekte. Nou pou bezwen delivre servis ki lepep i ekspekte dan en fason zis, efikas, ekitab e transparan. Annou, ansanm, kree en sosyete ankor pli dinamik, pli inovater, pli byenveyan e pli prosper.\nVwala, an gro, ser frer ek ser Seselwa, mon priyorite pour sa nouvo manda ki zot i’n konfye mwan. Me, sa se pa selman mon priyorite me osi priyorite tou Seselwa. Nou tou nou bezwen zwenn ansanm pou akonpli zot. Mon konnen ki nou kapab fer li. Mon konnen ki mon kapab kont lo tou Seselwa dan sa latas.\nSesel, nou pei, i pa en gran pei, ni en pei ris. Me i en pei omonn kot i pli byen, i pli gou, viv. I en zoli kwen later Bondye. E son vre larises se son pep, nou-menm nou Seselwa; ek nou fason viv, nou relasyon antre nou, bann valer ki nou annan...\nNou bezwen prezerv e anbeli larises natirel e kiltirel ki nou annan konman en pei e en pep. Nou bezwen promouvwar bann valer pozitiv e elve nou zanfan pour viv en bon lavi e evit bann pyez ki amenn zot dan bann move lenflians. Tout anrestan ouver avek lemonn, nou bezwen evit bann lenflians negativ e ranforsi nou valer e nou bon fason viv.\nDan en nouvo manda konman Prezidan, mon oule ki nou pep i pa zanmen obliy son valer sosyal, moral e spirityel. Mon vwar sa koman en renesans ki devre tous tou dimoun - zanfan, zenn, adilt, nou dimoun pli aze. Sa renesans moral, sosyal e spirityel i devre enplik tou dimoun. I pa kapab en konsern Gouvernman tou sel. Pour tro bokou letan, serten in kree sa persepsyon ki gouvernman ki responsab tou ketsoz. Me gouvernman i serviter lepep. Alors se nou lepep ki responsab pour travay e fer en diferans dan nou lavi. Lasosyete sivil, bann NGOs ek bann group dan lakominote, Legliz ek bann group relizye ensi ki sekter prive, bann bizness, i bezwen konsernen e enplike.\nAn 2020 nou pour konmemor 250-an depi ki dimoun in konmans viv lo nou later Sesel. Ler nou selebre sa lanniverser an 2020 nou oule selebre li konman en pep ki’n fer progre dan tou kote; en pep ki’n fer progre ekonomik e materyel, me ki’n osi fer bokou progre sosyal e spirityel; en pep ini, prosper e ere ki en vre legzanp pour lemonn. Se sa leritaz ki mon anvi kit avek lepep Seselwa.\nAnnou travay pour realiz sa vizyon. Annou travay ansanm pour sa Nouvo Sesel. Mon remersye zot ankor enn fwa pour konfyans ki zot i’n plas dan mwan. Mon pou reste konekte avek mon pep. Ozordi mon lans en lapel avek tou dimoun ki travay dan servis piblik, dan sa Nouvo Sesel: nou pou bezwen reste konekte avek sa pep ki’n met nou la. Napa lot fason.\nAnsanm, e avek lagras Bondye, nou kapab fer li! Ki Bondye i kontinnyen beni nou pei cheri!


Yoga Tours in Lukla | BookYogaRetreats.com\nYoga Retreats (7,417) Yoga Tours (1,961) Asia & Oceania (2,703) Nepal (118) Lukla (7)\nYoga Tours in Lukla\nLukla yoga tours - BookYogaRetreats.com has made it easy for you to find yoga tours in Lukla. Book your yoga tour in Lukla today!\nLukla Yoga Tours Reset all\nVietnam Yoga Retreats Nepal Yoga Retreats Yoga Tours in Georgia Yoga Tours in India Yoga Retreats Cambodia Yoga Tours in Bhutan Yoga Tours in Nepal


Sortie pedagogique Aquarium ek Calodyne | Terre de paix\nSortie pedagogique Aquarium ek Calodyne\nMerkredi 3 Septembre nou ti fer nou sorti pedagozik lor tematik Zanimo Aquatik ansam ek bann zanfan Nurseri , Staff ek 2 paran lakominote ek 2 Paran Ofisie.\nBann zanfan dan W.Prison ti prezan ek zot ti akompagne par 1 W.P.O. Ti ena 5 zanfan depi W.Prison, 2 depi lakominote, 3 Zanfan Ofisier, antou 10 zanfan ti partisipe.\nNou ti kit Nurseri 9hr40 ek ti pran tou bann mezir de sekirite. Nou ti vwayaz par transpor ki Prizon ti met a nou dispozition.\nNou ti gagn enn joli lakey a Aquarium, ek bann zanfan ti bien inpresione par bann pwason, torti ek sirtout rekin ki zot ti trouv dan Aquarium. Mem bann ti baba ki ti partisipe dan sortie ti obzerve bien. Apre vizit nou ti fer enn ti partaz ek bann paran, zanfan ek staf lor sa vizit la ek zot tou ti bien kontan. Bann paran inn trouv sa vizit la bien interesan, laplipar dant zot, se premie fwa ki zot ti vizit Aquarium.\nApre nou ti al laplaz Calodyne kot nou ti dezene ansam, ek apre dezene ti fer bann laktivite paran ek zanfan. Bann zanfan ti naze, zot ti bien kontan. Ti ena enn zoli soley, zot inn bien profit lamer ek ti swiv tou bann instriksion . Nou ti pas enn bon moman, ek Graccia inn resi profit lamer parski touletan li ti per sa. Bann Zanfan ti konporte zot bien. Inn bien sante tou lelong traze.\nBann paran ti bien kontan ek zot ti pas enn bon moman ansam. Letan ti pas tro vit. Nou finn kit laplaz a 14hr45 ek nou finn ariv Nurserie 16hr00. Nou ti fer laroute Terre Rouge/ Verdun pou retour ek ti enn zoli larout. Zanfan inn bien apresie.\nThis entry was posted in Latest articles on October 20, 2014 by Alvina.\n← DEROULMAN LAZOURNE DAN PRE SCHOOL UNIT DAN CENTRE D’EVEIL DE DU DEVELOPPEMENT DU JEUNE ENFANT ET DES PARENTS (CED ALBION) FORMASION LOR ZWE LONTAN DEZIEM PARTI →


Original model with riveted anvil blade. Appreciated by professional pruners for its strength. Handles with rubber shock absorber and cushion to protect the wrist, toothed centre-nut for aligning the cutting and anvil blades easily and precisely for ...\n'Felco Model 2 Original Bypass Secateurs' is from the Garden Tools category\n'Felco Model 2 Original Bypass Secateurs' is made by Felco\nFelco Model 2 Original Bypass Secateurs on other UK sites\nFelco Model 2 Original Bypass Secateurs on USA sites\nThank you for visiting Felco Model 2 Original Bypass Secateurs on toolwall.co.uk


Diskour Pasasyon Pouvwar par Prezidan James Alix Michel, State House, le 15 Oktob 2016\nVis Prezidan Faure,\nSpeaker Lasanble Nasyonal,\nManm Lasanble Nasyonal,\nLetan i pas vit. Me ler ou’n konsakre pli gran parti ou lavi pou anmenn en meyer lavenir pour ou pep, ou pa apersevwar letan pase. Letan napa lenportans.\nEn dikton i dir: “en semenn i bokou letan dan politik”! Mwan, mon’n pas plis ki 2,500 semenn dan politik! Apre tou sa letan dan politik, apre tou sa letan dan divers fonksyon ministeryel ek vis-prezidansyel, apre 12-an alatet Repiblik Sesel, apre tou sa letan ki mon’n konsakre a-pep Seselwa, mon ti santi ki ler ti’n arive pou mwan pas larelev. Pas larelev a en lot dimoun ki pli zenn ki mwan, me ki’n partaz en bon bout mon parkour. Ki pou kapab pourswiv sa ki mon’n komanse. Ki pou kapab anmenn Sesel lo en lot faz devlopman. Ki partaz menm prensip ki mwan. Ki kapab kontinyen sa lalit ki nou’n konmanse plis ki senkant an pase.\nMon napa okenn dout ki Msye Danny Faure pou fer en bon travay dan son nouvo fonksyon a-latet nou pei. En travay ki pou reflekte son lentere ek son lanmour pour nou pep. Pou batir lo sa ki nou’n akonplir ansanm.\nMon felisit salerezman Msye Danny Faure ki pou vin nou nouvo Prezidan dan ankor en pti moman. Danny, pran swen avek sa pei. Kontinyen dan imilite. Kontinyen reste konekte avek lepep. Mon asir ou tou mon sipor e swet ou bonn sans dan sa latas ki devan ou. Mon demann osi pep Seselwa pou donn nouvo Prezidan Larepiblik tou nou sipor. Annou aklanm fitir Prezidan byen for!\nRegre? Non, mon napa okenn regre ki mon pe kite koman Prezidan Larepiblik. Mon ti ava swete sepandan ki sa lespri linite nasyonal ti’n pli ankre dan nou pep, plis respe pour kanmarad e pour bann lenstitisyon Leta par bann dirizan politik. E ki plis bann fleo sosyal ti’n ganny eliminen.\nMon pe sorti avek en sans profon lakonplisman, en sans ki mon’n akonpli mon devwar anver zot e anver mon pei. Avek en leker ouver. Mon pe sorti avek tou mon dinyite ek mon loner entak. Zanmen mon’n trai mon parti. Zanmen mon’n trai mon prensip. Mon’n travay pour benefis tou seselwa. Mon sorti, konsyan ki Sesel ek pep Seselwa i pli gran ki tou.\nAnsanm nou’n arive fer bokou. Mon dir byen ANSANM. Akoz nou pa ti pou ariv la ozordi si nou pa ti travay dir ansanm..\nLekel ki kapab refize aksepte larealite anfas? Larealite transformasyon en sitiasyon “napa” pou li vin enn kot tou keksoz i annan. Larealite akimilisasyon nou rezerv deviz etranzer sorti 25 milyon dolar ameriken pou li vin plis ki 500 milyon ozordi. Larealite repeyman e rediksyon nou det, sorti apepre 160 poursan nou GDP pou ariv en pti pe plis ki 60 poursan GDP ozordi, ki tre soutenab. Konstriksyon plis ki 8000 younit lozman. Larealite progresyon Sesel pou vin en pei o-reveni. Fondasyon nou prop liniversite ki’n kree plis ki 500 “graduates”, ikonpri en nouvo zenerasyon “Young Leaders”. Larealite kreasyon plis lanplwa, plis pti biznes, plis antrepriz mwayen. Larealite ranforsman nou demokrasi. Larealite reyonnman Sesel lo lasenn enternasyonal...\nTousala – e plis ankor – nou’n fer li dan 12-an. Personnelman, mon fyer rol ki mon’n zwe dan transformasyon nou pei. Natirelman, mon pa ti kapab fer li tousel. Mon’n ganny sipor Vis-Prezidan Belmont, Vis-Prezidan Faure ek bann minis. Mon’n ganny sipor bann fonksyoner dan mon Gouvernman. Mon’n ganny sipor mon Parti. Mon’n ganny sipor Seselwa. Mon’n ganny sipor nou bann partener etranze. E mon’n ganny sipor mon bann pros kolaborater.\nZot tou, mon dir zot mersi. Mersi pour sa ki zot i’n ed mwan akonplir pour Sesel.\nMon oule osi remersye senserman mon bann predeseser – Prezidan Mancham ek Prezidan René.\nMon pe pran mon retret me mon pou reste aktiv. Parti Lepep pou kontinyen reste en gran pasyon pour mwan. Lavenir nou Parti, son levolisyon, i tous mwan profondeman. Mon annan ankor en kontribisyon pou fer. Mon pou kontinyen fer li tan ki mon kapab zwe en rol valab dan lavenir sa Parti ki annan en leritaz revolisyoner. Sa Parti ki reprezant laspirasyon, lentere ek rev Seselwa. Mon travay dan Parti pou permet mwan reste konekte avek lepep. Mon pa pou abandonn zot!\nLa ki mon pe kit fonksyon Prezidan Larepiblik, mon annan antet – e mon pou gard li dan mon leker e mon pou proklanm li fyerman – sa verse dan Nouvo Testaman: “Mon’n konbat bon konba, mon’n fini lakours, mon’n gard lafwa”.\nMon’n fer li dan mon fason! Yes, I did it my way!\nKi Bondye i kontinyen beni nou ek nou patri.


Las Vegas fun, USA tours - Las Vegas plezier. USA toerisme.\nRelevante thema's: Amerika vakantie · Casino · Clark county · Fortuin · Gokken · Hotel · Las vegas · Las vegas boulevard · Las vegas strip · Nevada · Noord-Amerika · Ons visum diensten · Reizigers medische bijstand · Rondvluchten · Toerisme · Toevlucht · Tropicana · USA toerisme · Vallei van las vegas :: Wereld vakantiefoto's


Buy Bond No. 9 New York Spring Fling Eau De Parfum Spray -100ml/3.3oz | Harvey Norman AU\nBond No. 9 New York Spring Fling Eau De Parfum Spray -100ml/3.3oz\nA vibrant floral fragrance for cosmopolitan women\nCelebrates New York City in bloom everywhere from the High Line to Central Park, from Bryant Park to Washington Square Fresh, sweet, alluring, hypnotic and voluptuous\nTop notes comprise Lily-of-the-Valley, passionflower and fruity accord\nMiddle notes contain honeysuckle, jasmine and freesia\nBase notes envelop a warm blend of amber, musk and teak wood\nChanel Coco Mademoiselle Eau De Toilette Refillable Spray - 50ml/1.7oz\nSerge Lutens La Religieuse Eau De Parfum Spray -100ml/3.3oz


Accueil > Lire > Les livres > 2015 > Z pour Zombies\nDir. : Bernard Perron, Antonio Dominguez Leiva, Samuel Archibald\nBernard Perron, Antonio Dominguez Leiva, Samuel Archibald (dir.), Z pour Zombies, Montréal, Presses universitaires de Montréal, 2015, 222 p., ISBN : 9782760633834.\nBernard Perron (dir.)\nAntonio Dominguez Leiva (dir.)\nSamuel Archibald (dir.)


The Saab Link Forums - tire ?\n- - tire ? (https://www.saablink.net/forum/showthread.php?t=37634)\ndcr99vig 02-20-2009 06:39 PM\nturbojohnny 02-20-2009 06:48 PM\nturbojohnny 02-20-2009 06:50 PM\nmoose 02-20-2009 06:52 PM\ndcr99vig 02-20-2009 06:56 PM\nturbojohnny 02-20-2009 06:58 PM\ndcr99vig 02-20-2009 06:59 PM\ndcr99vig 02-20-2009 07:00 PM\nmoose 02-20-2009 07:00 PM\nOriginally Posted by dcr99vig (Post 590312)\ndcr99vig 02-20-2009 07:03 PM\nOriginally Posted by moose (Post 590320)\nturbojohnny 02-20-2009 07:06 PM\nMoreboost 02-20-2009 09:24 PM\nstevbd 02-23-2009 04:55 AM\nsaabskijc 02-18-2010 03:12 PM


Alaska payday loans | Hot Lap\npor hotlapmx | Dic 17, 2020 | Alaska payday loans\nNo Frenzy? NHL free agency an unknown offered salary cap that is flat After a effortless choice atop the NHL draft, basic manager Jeff Gorton does not understand what their New York Rangers or any group can do whenever free agency starts on Friday. вЂњI donвЂ™t think...


Масляный фильтр FO00305\nP 47; AZL 053; 596; P 55-1014; P 55-1041; LF 550; B 8QH6714A; C FPN6731A; C 5TE6744A; D BPN6731A; D DPB6731A; D DPN6731A; 1837145; P 114; OX 86; T 20/1; H 1260 X; HF 1260 X; 81837145; 86546611; SO 4328; S.76502; 51279\nFORD AGRI 5000 ( Трактор ); FORD AGRI 4000 ( Трактор ); FORD AGRI 9600 ( Трактор ); FORD AGRI 3500 ( Трактор , Двигатель : DIESEL ); FORD AGRI 8700 ( Трактор ); FORD AGRI 4500 ( Трактор ); FORD AGRI 8600 ( Трактор ); FORD AGRI 9000 ( Трактор ); FORD AGRI 3000 ( Трактор ); FORD AGRI 8200 ( Трактор ); FORD AGRI 9700 ( Трактор ); FORD AGRI 2000 ( Трактор ); FORD AGRI 8000 ( Трактор ); RICHIER P 48 ( Экскаватор , Двигатель : FORD 401 DF ); RICHIER H 48 ( Экскаватор , Двигатель : FORD 401 DF ); ZETOR 6340 ( Трактор , Двигатель : ZETOR Z 7701 ); BUEHRER PF 21 ( Трактор , Двигатель : FORD 2514E 67CH ); BUEHRER RF 21 ( Трактор , Двигатель : FORD ); BUEHRER PF 19 ( Трактор , Двигатель : FORD 2508E 63CH ); BUEHRER RF 19 ( Трактор , Двигатель : FORD 2508E 63CH )\nДля того, чтобы точно найти необходимый фильтр для Вашей рабочей техники, мы советуем связаться с нашими менеджерами для получения детальной консультации. Наши менеджеры всегда готовы сообщить интересующую информацию по запчастям и места их использования. Звоните, постараемся помочь вам выбрать нужные запчасти для спецтехники.\nМодель техники FORD AGRI 5000 ( Трактор ); FORD AGRI 4000 ( Трактор ); FORD AGRI 9600 ( Трактор ); FORD AGRI 3500 ( Трактор , Двигатель : DIESEL ); FORD AGRI 8700 ( Трактор ); FORD AGRI 4500 ( Трактор ); FORD AGRI 8600 ( Трактор ); FORD AGRI 9000 ( Трактор ); FORD AGRI 3000 ( Трактор ); FORD AGRI 8200 ( Трактор ); FORD AGRI 9700 ( Трактор ); FORD AGRI 2000 ( Трактор ); FORD AGRI 8000 ( Трактор ); RICHIER P 48 ( Экскаватор , Двигатель : FORD 401 DF ); RICHIER H 48 ( Экскаватор , Двигатель : FORD 401 DF ); ZETOR 6340 ( Трактор , Двигатель : ZETOR Z 7701 ); BUEHRER PF 21 ( Трактор , Двигатель : FORD 2514E 67CH ); BUEHRER RF 21 ( Трактор , Двигатель : FORD ); BUEHRER PF 19 ( Трактор , Двигатель : FORD 2508E 63CH ); BUEHRER RF 19 ( Трактор , Двигатель : FORD 2508E 63CH )\nЭквиваленты P 47; AZL 053; 596; P 55-1014; P 55-1041; LF 550; B 8QH6714A; C FPN6731A; C 5TE6744A; D BPN6731A; D DPB6731A; D DPN6731A; 1837145; P 114; OX 86; T 20/1; H 1260 X; HF 1260 X; 81837145; 86546611; SO 4328; S.76502; 51279


Ferment On! Learn to Ferment Sauerkraut - Apr 13, 2021\nFerment On! Learn to Ferment Sauerkraut\nFerment On! Learn to Ferment Sauerkraut Tue 4/13 1 PM - 2:30 PM OfflineEventAttendanceMode\twww.eventbrite.com/e/ferment-on-tickets-142128790037


Chaplin & Co - Un nounou en enfer !\nProgramme TV Chaplin & CoUn nounou en enfer !\nUn nounou en enfer !\nSérie d'animation - France - Inde - 2010 Saison : 1 - Episode : 14/104\nChaplin est engagé comme baby-sitter d'un enfant qui va très vite se révéler être une véritable terreur...\nDécouvrez également : J'irai dormir chez vous : Australie - Les chouchous d’On n’demande qu’à en rire bientôt sur scène - La famille Delajungle : Trop star pour toi - Jumping international de Bordeaux 2014 : 2e manche - Julie Lescaut : Bizutage - Julie Lescaut : Défendre jusqu'au bout - Julie Lescaut : Prédateurs - Le créateur de Meetic présentera une émission cet été sur i Télé - Ligue des champions : Lyon-Bordeaux le 30 mars sur TF1 - lauriers - Lundi 19 janvier, jour de la diversité sur Radio France - Joséphine, ange gardien : Trouvez-moi le prince charmant - La maison de Mickey : Le salon de Minnie - La maison de Mickey : Tous en piste ! - Jake et les pirates du pays imaginaire : Le sabre et la pierre. - Une partie de baseball


James Bond en Miami | El Nuevo Herald\nLa nueva "Bond Girl'', la bella modelo y actriz ucraniana Olga Kurylenko, también vino a Miami. Kurylenko, a quien le gusta hablar español y le da un nuevo e inesperado giro a esas sensuales chicas involucradas en este tipo de aventura de adrenalina, espionaje y, en el caso de Quantum, temas ultracandentes que trascienden las situaciones caricaturescas en ciertas entregas del pasado.\nEste es un Bond moderno, diseñado y humanizado para nuestros tiempos y Craig, que también se podrá ver en el nuevo filme independiente Flashbacks of a Fool en disco digital, lo encarna perfectamente, inyectándole su propia sensibilidad y masculinidad a uno de los íconos del pasado, el presente y para siempre.\nQuantum of Solace ha sido clasificada PG-13 por la MPAA y llegará a los cines el 14 de noviembre para conquistar la taquilla internacional. El Nuevo Herald publicará próximamente nuestras entrevistas con Craig, Kurylenko y Broccoli, cuya presencia en el sur de la Florida es otra reafirmación de que Miami es un mercado importante para la lucrativa industria cinematográfica y el puente multicultural de las Américas.